title: Skandaali (vuoden 1989 elokuva)

text: Skandaali ("Scandal") on brittiläinen draamaelokuva vuodelta 1989. Se pohjautuu Britanniassa vuonna 1963 paljastuneeseen Profumo-skandaaliksi kutsuttuun seksi- ja vakoilujupakkaan, joka johti Harold Macmillanin hallituksen eroon. Elokuva oli televisioelokuvia ohjanneen Michael Caton-Jonesin ensimmäinen pitkä teatterielokuva. Sen pääosia esittävät John Hurt, Joanne Whalley ja Bridget Fonda."Video-oppaassa" vuodelta 1994 Bello Romano pitää elokuvaa sopivan dekadenttina tarinana, jossa loistelias 1960-luvun alun musiikki pysyy sopivasti taustalla. Hän antaa "Skandaalille" neljä tähteä viidestä, mikä vastaa sanallista arviota ”erinomainen”.


title: NASA Clean Air Study

text:
NASA Clean Air Study oli Yhdysvaltain avaruushallinto Nasan johtama tutkimusprojekti, jossa tutkittiin yleisten huonekasvien kykyä poistaa myrkkyjä ilmasta.
Nasan yhteistyökumppanina oli Associated Landscape Contractors of America (ALCA). Huomattiin, että tutkitut huonekasvit kykenevät vähentämään ilmasta myrkkyjä, kuten bentseeniä, formaldehydiä ja trikloroetyleeniä ja siten vähentämään sairas rakennus -oireyhtymän vaikutuksia ihmisiin.


title: NASA Clean Air Study

text: Ensimmäinen kooste ilmaa puhdistavista kasveista julkaistiin Nasan vuonna 1989 julkaisemassa tutkimuksessa. Tutkimuksen kohteena oli kasvien kyky puhdistaa ilmaa sekä niiden kyky sitoa hiilidioksidia ja vapauttaa happea avaruusalusten sisätiloissa. Tutkimuksia johtanut tutkija Bill Wolverton julkaisi myöhemmin 1996 omassa kirjassaan: "Raikas, vihreä koti" (Gummerus 1997, alkuteos: "How to Grow Fresh Air", Penguin 1996) sekä myös Journal of the Mississippi Academy of Sciences -lehdessä julkaistussa tutkimusraportissaan lisätutkimuksiin perustuneen täydentävän luettelon ilmaa puhdistavista kasveista.


title: NASA Clean Air Study

text: Nasan tutkimusten mukaan kotien tai toimistotilojen sisäilman puhdistamiseen kasvien avulla tarvitaan ainakin yksi kasvi noin 9:ää neliömetriä varten. Muiden tutkimusten perusteella on todettu, että kasvien kasvualustassa olevat mikro-organismit poistavat juurten avustamana huoneilmasta mm. bentseeniä.


title: NASA Clean Air Study

text: Useimmat luettelon kasveista ovat trooppisilta tai subtrooppisilta seuduilta. Koska ne ovat aluskasvillisutta kykenevät ne yhteyttämään myös vähäisessä valossa ja kykenevät siksi kasvamaan jopa sisätilojen suhteellisen vähäisessä luonnonvalossa.


title: Toni R. Toivonen

text: Toni R. Toivonen (s. 1987) on suomalainen kuvataiteilija. Toivonen käyttää töissään kuolleita eläimiä.


title: Toni R. Toivonen

text: Toivonen on valmistunut kuvataiteen maisteriksi Taideyliopiston Kuvataideakatemiasta Helsingistä. Hänen töitään on ollut esillä Suomen lisäksi Lontoossa ja New Yorkissa. Lontoon kansainvälisessä Cork Street Open Exhibition -taidekilpailussa Toivonen on palkittu kahdesti ja hän on voittanut myös nuorille taiteilijoille suunnatun kansainvälisen The Art of Basware -kilpailun. Hänen teoksiaan on muun muassa Sara Hildénin taidemuseon, Vantaan taidemuseon ja Turun kaupungin kokoelmissa.


title: Toni R. Toivonen

text: Toivonen asuu Hämeenkyrössä. Hänellä on vaimo ja yksi lapsi.


title: Guðni Thorlacius Jóhannesson

text: Guðni Thorlacius Jóhannesson (s. 26. kesäkuuta 1968 Reykjavik) on islantilainen historiantutkija ja poliitikko. Guðni on toiminut maansa presidenttinä elokuusta 2016. Ennen valitaansa hän oli historian apulaisprofessori Islannin yliopistossa ja politiikan kommentaattori. Guðni oli sitoutumaton ehdokas vuoden 2016 presidentinvaalissa.


title: Guðni Thorlacius Jóhannesson

text: Guðni Thorlacius Jóhannessonin äiti on journalisti ja opettaja Margrét Thorlacius. Hänen isänsä Jóhannes Sæmundsson oli liikunnanohjaaja. Jóhannes Sæmundsson kuoli vuonna 1983. Hänellä on kaksi veljeä.


title: Guðni Thorlacius Jóhannesson

text: Guðni suoritti ylioppilastutkinnon vuonna 1987 Reykjavikissa. Hän valmistui historian ja yhteiskuntatieteiden kandidaatiksi vuonna 1991 Warwickin yliopistosta. Tämän jälkeen hän opiskeli yhden vuoden saksan kieltä Bonnin yliopistossa. Vuosina 1993–1994 hän opiskeli venäjää Islannin yliopistossa. Vuonna 1997 hän valmistui filosofian maisteriksi Islannin yliopistosta. Hän jatkoi opintojaan St. Antony’s Collegessa, Oxfordissa. Vuonna 2003 hän suoritti tohtorintutkinnon Lontoon yliopistossa (Queen Mary).


title: Guðni Thorlacius Jóhannesson

text: Guðni pelasi nuoruudessaan käsipalloa Garðabærissa, joka kuuluu Reykjavikin kuntaan. Hänen veljensä Patrekur Jóhannesson on pelannut käsipalloa maajoukkuetasolla.


title: Guðni Thorlacius Jóhannesson

text:
Guðni työskenteli Britannian kirjeenvaihtajana Islannin yleisradiolle 2000–2001 sekä assistenttina Lontoon yliopistossa 2002–2003. Hän on kääntänyt neljä Stephen Kingin teosta islannin kielelle vuosina 1992–1997.
Guðnin toinen puoliso, kanadalainen Eliza Reid on koulutukseltaan historioitsija. Heillä on neljä lasta. Guðni Jóhannessonilla on lisäksi yksi lapsi aiemmasta liitosta Elín Haraldsdóttirin kanssa.


title: Guðni Thorlacius Jóhannesson

text: Guðni vieraili Suomessa 31. toukokuuta ja 1. kesäkuuta 2017.


title: Hiljaiset vuoret, kirkas kuu

text: Hiljaiset vuoret, kirkas kuu. Klassista kiinalaista luontorunoutta on antologia kiinalaista runoutta. Sen on suomentanut ja toimittanut Tero Tähtinen (s. 1978) ja julkaissut Savukeidas vuonna 2016. Kirja sisältää luontorunoja erityisesti Tang-dynastian (618–907) runoilijoilta, tunnetuimpina Wang Wei, Li Bai, Bai Juyi, Jia Dao ja Du Mu.


title: Graniittipalaistra

text:
Graniittipalaistra oli antiikin aikainen palaistra eli urheilupaikka Deloksen saarella Kreikassa. Sen rauniot ovat osa Deloksen arkeologista aluetta, joka on Unescon maailmanperintökohde. Tarkemmin kohde on osa Deloksen Pyhän järven aluetta.
Graniittipalaistra oli rakennettu hellenistis–roomalaisella kaudella noin vuonna 150 eaa. Se on saanut nykyisen tutkimuksessa käytetyn nimensä rakennusmateriaalistaan. Palaistra sijaitsi Pyhän järven pohjoispuolella alueella, jossa oli paljon samalla ajalla rakennettuja yksityistaloja. Heti palaistran länsipuolella sijaitsi niin kutsuttu Järvitalo ja eteläpuolella toinen palaistra, niin kutsuttu Järven palaistra. Palaistran itäpuolella sijaitsi Deloksen hippodromi.


title: Kellarikerros

text: Kellarikerros on taloissa ja muissa rakennuksissa oleva alin kerros, joka on kokonaan tai osittain maan alla. Perinteisesti kellarikerroksessa on sijainnut elintarvikkeiden säilytykseen käytettävä talouskellari. Kerrostaloissa kellarikerroksessa on usein erilaiset yhteiset tilat kuten pesula, sauna ja peseytymistilat, harrastetilat, huoneistokohtaiset säilytyskopit, jne.


title: Esa Tarvainen

text: Esa Kalervo Tarvainen (s. 7. maaliskuuta 1947 Joensuu) on suomalainen kenraaliluutnantti evp, joka toimi Pääesikunnan päällikkönä.


title: Esa Tarvainen

text: Tarvainen syntyi varastonhoitaja Viljo Kalervo Tarvaisen ja kirjaltaja Maili Suoma Hietasen perheeseen. Hänen puolisonsa vuodesta 1970 on Ritva Tuulikki Tolvanen.


title: Esa Tarvainen

text: Tarvainen tuli ylioppilaaksi 1966 ja suoritti upseerin virkatutkinnon 1970 ja Sotakorkeakoulun 1981. Hän toimi opetusupseerina Satakunnan tykistörykmentissä ja Tykistökoulussa 1970–1975, Untson sotilastarkkailijana Israelissa ja Libanonissa 1975-1976, Tykistökoulun toimistopäällikkönä 1976–1979, Pääesikunnan toimistoupseerina 1981–1983 ja toimistoesiupseerina 1984–1985, Undofin Suomen valvontajoukkojen operatiivisen toimiston päällikkönä 1983–1984, tasavallan presidentin 3. adjutanttina 1985–1989, 2. adjutantin tehtävien hoitajana 1987–1989 ja 1. adjutanttina 1989–1992. Unifilin apulaisesikuntapäällikkönä Libanonissa Tarvainen toimi 1992–1993, Tykistöprikaatin komentaja hänestä tuli 1993. Toimittuaan Pääesikunnan apulaishenkilöstöpäällikkönä vuodesta 2000 vuoteen 2002 ja sen jälkeen henkilöstöpäällikkönä Tarvaisesta tuli Pääesikunnan päällikkö vuoden 2006 alusta. Tarvainen ylennettiin everstiluutnantiksi 1989 ja everstiksi 1993, kenraaliluutnantiksi hänet ylennettiin 2004. Tarvainen siirtyi eläkkeelle puolustusvoimien palveluksesta vuonna 2007.


title: Paul-Loup Chatin

text: Paul-Loup Chatin (s. 19. lokakuuta, 1991 Dourdan, Ranska) on ranskalainen moottoriurheilija.


title: Paul-Loup Chatin

text: Chatin kilpaili karting-sarjoissa vuosina 2006-2009. Vuonna 2010 Chatin aloitti kilpauransa F4 Eurocup 1.6 -sarjassa sijoittuen sarjan neljänneksi. Vuonna 2011 Chatin siirtyi Eurocup Formula Renault -sarjaan saavuttaen yhden voiton ja kaksi palkintosijaa sijoittuen loppupisteissä yhdeksänneksi. Samana vuonna hän kilpaili Formula Renault Alps -sarjassa sijoittuen sarjan kolmanneksi. Vuonna 2012 Chatin jatkoi Eurocup -sarjassa sijoittuen sarjan kuudenneksi. Hän jatkoi myös Alps -sarjassa jossa hän sijoittui jälleen sarjan kolmanneksi.


title: Paul-Loup Chatin

text: Vuonna 2013 Chatin siirtyi European Le Mans Series -sarjaan voittaen LMPC-luokan mestaruuden. Samana vuonna hän kilpaili Ranskan ja Italian Porsche Carrera Cup -sarjoissa joissa hän sijoittui molempien sarjojen loppupisteissä yhdeksänneksi. Vuonna 2014 Chatin jatkoi European Le Mans -sarjassa voittaen pääluokan (LMP2) mestaruuden. Samana vuonna hän depytoi Le Mansin 24 tunnin ajossa sijoittuen kolmanneksi omassa luokassaan. Vuonna 2015 Chatin kilpaili FIA World Endurance Championship -sarjassa LMP2-luokassa sijoittuen sarjan neljänneksi.


title: Ferron meridiaani

text: Ferron meridiaani on alun perin Kanariansaarten läntisimmän saaren, Ferron eli nykyisen El Hierron kautta kulkeva pituuspiiri. Sitä, tai käytännössä eräitä samalla nimellä tunnettuja ja sitä lähellä olevia pituuspiirejä on laajalti käytetty kartoissa nollameridiaanina, josta eri paikkakuntien maantieteellinen pituus laskettiin, ennen kuin sellaiseksi vuonna 1884 kansainvälisellä sopimuksella vahvistettiin Greenwichin meridiaani. Greenwichistä luettuna El Hierro sijaitsee 18 astetta 9 minuuttia 39 sekuntia (18° 9' 39") läntistä pituutta.


title: Ferron meridiaani

text: Ajanlaskumme toisella vuosisadalla Klaudios Ptolemaios valitsi pituusasteiden lähtökohdaksi läntisimmän Onnellisten saarista, joiden on tulkittu tarkoittavan Kanariansaaria. Se oli samalla läntisin tunnettu maa-alue, jonka länsipuolella oletettiin olevan vain merta, minkä vuoksi hänen maailmankartassaan kaikki pituusasteet onkin laskettu sieltä itään. Hänen aikanaan käytettävissään ei kuitenkaan ollut luotettavaa menetelmää pituusasteen määrittämiseksi, minkä vuoksi hänen karttaansa merkityt pituuspiirit ovatkin varsin epätarkkoja.


title: Ferron meridiaani

text: Uudestaan Ferron vahvisti pituusasteiden lähtökohdaksi Richelieu vuonna 1634. Perusteluna oli nytkin saaren asema vanhan maailman läntisimpänä kohtana (tosin Azorit ja Kap Verden saaret ovat vielä lännempänä, mutta oli kyseenalaista, voitiinko niitä pitää Vanhaan maailmaan kuuluvina). Täten Ferron meridiaania voitiin pitää eräänlaisena "luonnon antamana", puhtaasti maantieteellisiin näkökohtiin perustuvana ja sellaisena yhtä hyvin kaikkien kansojen käyttöön soveltuvana nollameridiaanina.


title: Ferron meridiaani

text: Ongelmana kuitenkin oli, ettei El Hierron sijaintia suhteessa manterella olleisiin kohteisiin pystytty määrittämään kovinkaan tarkasti, sillä ennen kuin kronometri keksittiin. Tämän vuoksi koordinaatistojen todellisena lähtökohtana oli käytettävä maissa olevia kohteita, pääasiassa observatorioita, joiden kulmaetäisyys Ferrosta voitiin vain likimain arvioida. Tiedettiin kuitenkin, että El Hierro oli noin 20 pituusastetta länteen Pariisista, mikä myöhemmin antoi maantieteilijä ja kartografi Delislelle aiheen pyöristää erotus tasan 20 asteeksi. Myöhempien mittausten mukaan El Hierro on 20°23'9" Pariisista länteen., mutta siitä huolimatta nollameridiaaniksi, jota edelleen nimitettiin "Ferron meridiaaniksi", määriteltiin tarkalleen 20 astetta Pariisin meridiaanin länsipuolella oleva pituuspiiri. Täten "Ferron meridiaani" arvostelijoiden mukaan menetti sille alun perin tarkoitetun neutraalin luonteensa ja oli itse asiassa vain "Pariisin meridiaani valepuvussa" ja siten liian yksipuolisesti ranskalainen


title: Ferron meridiaani

text: Myöhemmin ranskalaisissa kartoissa siirryttiin käyttämään nollameridiaanina Pariisin meridiaania. Kun karttoihin usein merkitään pituuspiirit 5, 10 tai 20 asteen välein, tavallista oli sekin, että niiden päähän kartan yläreunaan merkittiin pituusasteet Pariisista ja alareunaan "Ferron meridiaanilta" luettuina, olihan erotus virallisesti tasan 20 astetta.


title: Ferron meridiaani

text: Saksassa, Itävallassa ja Tšekkoslovakiassa on topografikartoissa aikoinaan laskettu pituusasteet niin ikään "Ferron meridiaaniksi" kutsutusta pituuspiiristä, joka todellisuudessa oli tasan 17°40' Greenwichistä länteen. Tämä meridiaani ei kuitenkaan kulje El Hierron saaren kautta vaan sen itäpuolitse.


title: Ferron meridiaani

text: Suomessakin Ferron meridiaania on käytetty sijaintien ilmoittamiseen. Esimerkiksi vielä 1800-luvulla Valtiokalenterissa ilmoitettiin Helsingin observatorion sijainniksi 42°37,5' itään Ferrosta tai 5°21,9' länteen Pulkovasta.


title: Pentti Eistola

text: Pentti Kalevi Eistola (s. 6. syyskuuta 1931 Kristiinankaupunki) on suomalainen lääkäri, joka tunnetaan rakentamistaan muumitaloista ja -kuvaelmista.


title: Pentti Eistola

text: Eistola teki ensimmäisen muumitalon omaksi ilokseen vuonna 1958. Hän oli kiinnostunut pienoismalleista ja keksi rakentaa muumitalon, kun oli lukenut Tove Janssonin "Taikatalvi"-kirjan. Eistola otti yhteyttä kirjailijaan ja näytti hänelle talon. Jansson piti näkemästään, ja heistä tuli ystäviä. Muumitalo sai myöhemmin ympärilleen pihapiirin, kun Eistola, Jansson, Tuulikki Pietilä ja Signe Hammarsten-Jansson kokoontuivat lauantai-iltaisin rakentamaan sitä yhdessä.


title: Pentti Eistola

text: Vuosina 1976–1979 Eistola, Pietilä ja Jansson rakensivat vielä toisen, suuremman muumitalon. Siitä tuli viisikerroksinen ja yli kaksi metriä korkea. Eistola toimi talon pääsuunnittelijana ja sähköasentajana sekä käytävien ja portaiden erityisasiantuntijana. Talo tehtiin kansainvälistä kuvitusbiennaalia varten, ja se oli ensimmäisen kerran esillä Bratislavassa syksyllä 1979. Seuraavina vuosina se kiersi näyttelyissä Suomessa, Ruotsissa ja Norjassa. Talon pohjalta syntyi Janssonin viimeinen muumikirja "Outo vieras Muumitalossa" (1980).


title: Pentti Eistola

text: Eistola osallistui muumitalojen lisäksi muutamien kolmiulotteisten muumikuvaelmien tekoon. Pietilä alkoi valmistaa niitä 1970-luvulla muumitalon rakentamisen ohessa. Kuvaelmat perustuivat Janssonin muumikirjoihin ja -sarjakuviin.


title: Pentti Eistola

text: Vuosina 1986 ja 1993 Eistola, Pietilä ja Jansson lahjoittivat muumitalot ja -kuvaelmat Tampereen taidemuseolle. Teokset tulivat esille Muumilaakso-museoon, joka avattiin keväällä 1987.


title: Pentti Eistola

text: Jansson omisti Eistolalle "Nukkekaappi"-kirjansa (1978). Siihen sisältyvä "Nukkekaappi"-novelli kertoo surrealistisen tarinan kolmesta miehestä, jotka rakentavat Muumitaloa.


title: Vladimir Krylov

text: Vladimir Valentinovitš Krylov (, s. 26. helmikuuta 1964 Sengilei, Uljanovsk, Venäjän SFNT) on Neuvostoliittoa edustanut pikajuoksija. Hän on 4 × 100 metrin viestijuoksun olympiavoittaja ja 200 metrin Euroopan-mestari. Hän edusti Dynamo Uljanovskia.


title: Vladimir Krylov

text: Krylov sijoittui Canberran maailmancupissa 1985 viidenneksi 400 metrin juoksussa. Hän karsiutui saman matkan alkuerissä Madridin EM-hallikilpailuissa 1986. Hän voitti 200 metrin Euroopan-mestaruuden Stuttgartissa 1986 ajalla 20,52. Hän juoksi samoissa kisoissa toisen osuuden pronssia saaneessa Neuvostoliiton 4 × 400 metrin viestijoukkueessa.


title: Vladimir Krylov

text: Krylov saavutti Liévinin sisäratojen EM-kilpailuissa 1987 hopeaa 200 metrillä Neuvostoliiton ennätysajalla 20,53. Saman vuoden Indianapolisin MM-hallikilpailuissa hän selviytyi 200 metrin välierään, muttei osallistunut siihen. Rooman MM-kilpailuissa hän oli 200 metrillä viides maansa ennätysajalla 20,23 ja juoksi ankkuriosuuden hopeaa saaneessa Neuvostoliiton 4 × 100 metrin viestijoukkueessa.


title: Vladimir Krylov

text: Krylov juoksi Soulin olympialaisissa 1988 toisen osuuden Neuvostoliiton joukkueessa, joka voitti kultaa 4 × 100 metrin viestissä ajalla 38,19. 200 metrillä hän ei startannut välieräjuoksuun. Splitin EM-kilpailuissa 1990 hän oli 100 metrillä seitsemäs ja pikaviestissä neljäs.


title: Vladimir Krylov

text: Krylov voitti Neuvostoliiton-mestaruuden 100 metrillä 1990, 200 metrillä 1986 ja 1988 sekä 400 metrillä 1984, 1985 ja 1986.


title: Igor Lapšin

text: Igor Olegovitš Lapšin (, s. 8. elokuuta 1963 Minsk, Valko-Venäjän SNT) on valkovenäläinen kolmiloikkaaja, joka edusti suurimmat menestysvuotensa Neuvostoliittoa.


title: Igor Lapšin

text: Lapšin saavutti Soulin olympialaisissa 1988 hopeaa tuloksella 17,52. Hän voitti kultaa Duisburgin universiadeissa 1989 tuloksella 17,40. Seuraavana vuonna hän voitti sisäratojen Euroopan-mestaruuden Glasgow'ssa tuloksella 17,14 ja saavutti pronssia Splitin EM-kilpailuissa loikittuaan 17,34.


title: Igor Lapšin

text: Lapšin voitti sisäratojen maailmanmestaruuden Sevillassa 1991 tuloksella 17,31. Hän karsiutui Valko-Venäjän edustajana loppukilpailusta Stuttgartin MM-kilpailuissa 1993.


title: Igor Lapšin

text: Lapšin loikki ennätyksensä 17,69 Minskissä 31. heinäkuuta 1988. Hallissa hän hyppäsi parhaimmillaan 17,35 Tšeljabinskissä 4. helmikuuta 1990. Pituushyppyennätyksensä 798 hän hyppäsi Vitebskissä 10. heinäkuuta 1988.


title: Igor Lapšin

text: Urheilu-uransa jälkeen Lapšin on toiminut yleisurheiluvalmentajana Valko-Venäjällä.


title: Leijahaukka

text: Leijahaukka ("Lophoictinia isura") on haukkojen heimoon kuuluva lintu. Sen levinneisyysaluetta on Australia, jossa se on kotoperäinen. Sitä esiintyy mantereella kaikkialla paitsi harvoin keskiosissa.


title: Leijahaukka

text: Lajin kantaa on vakaa. Laji elää pääasiassa puiden latvustoissa rannikolla ja lähellä rannikkoa sekä sisämaassa metsäisillä vesireiteillä. Sen saalistusalueilla kaupunkien ympäristössä on varpuslintuja, ja se voi hyötyä osittaisesta metsänhakkuusta.


title: Quarterly Journal of Economics

text: Quarterly Journal of Economics ("QJE") on vertaisarvioitu taloustieteellinen aikakauskirja. Se on arvostetuimpia ja viitatuimpia taloustieteen tiedejulkaisuja. Sen ensimmäinen numero ilmestyi lokakuussa 1886, ja se on vanhin englanninkielinen taloustieteen aikakauskirja. Quarterly Journal of Economicsia toimittaa Harvardin yliopiston taloustieteen laitos.


Luettelo Hämeenkyrön julkisista taideteoksista ja muistomerkeistä sisältää Hämeenkyrön kunnassa olevat pysyvät patsaat, muistomerkit ja muistolaatat. Tässä luettelossa on kaksi osaa: Hämeenkyrön julkiset taideteokset ja muistomerkit, sekä Pinsiön taidepuiston teokset.


title: Luettelo Hämeenkyrön julkisista taideteoksista ja muistomerkeistä

text: Hämeenkyrön Pinsiössä sijaitsevan Pinsiön taidepuiston toiminnasta vastaa Pinsiön Taidepuisto ry. Puisto on kävijöille maksuton ja avoinna koko ajan. Puiston jatkuvasti muuttuvaan ja kehittyvään taidenäyttelyyn tehdään uusia teoksia pitkin vuotta ja sieltä myydään teoksia eteenpäin.


title: Christof Wetterich

text: Christof Wetterich (s. 12. huhtikuuta 1952 Freiburg) on saksalainen teoreettinen fyysikko. Hän opiskeli fysiikkaa Pariisissa, Kölnissä ja Freiburgissa, jossa hän vuonna 1979 väitteli tohtoriksi. Hän on työskennellyt CERNissä Genevessä ja DESYssä Hampurissa. Vuodesta 1992 lähtien hän on toiminut teoreettisen fysiikan professorina Heidelbergin yliopistossa. Hän on tutkinut varsinkin kosmologiaa ja hiukkasfysiikkaa.


title: Christof Wetterich

text: Wetterichin kehittämälle teoreettiselle menetelmälle funktionaalin renormalisoimiseksi on löydetty sovelluksia monilla fysiikan aloilla. Se tarjoaa sopivan viitekehyksen esimerkiksi kvanttigravitaation, varsinkin sen asymptoottisen turvallisuuden tutkimiseksi, sillä on merkitystä Yangin–Millsin teorioiden kannalta ja sitä voidaan soveltaa myös ei-relativistisiin kvanttisysteemeihin, esimerkiksi sillä voidaan kuvata aineen siirtymistä BCS-teorian mukaisesta suprajohtavasta tilasta Bosen–Einsteinin kondensaattiin.


title: Christof Wetterich

text: Wetterich tunnetaan parhaiten vuonna 1987 esittämästään teoriasta dynaamisesta pimeästä energiasta eli kvintessenssistä. Se voisi selittää maailmankaikkeuden havaitun kiihtyvän laajenemisen. Hän on tehnyt perustava tutkimusta myös neutriinojen pienen massan teoreettiseksi ymmärtämiseksi.


title: Christof Wetterich

text: Wetterichin kehittämä funktionaalin renormalisointimenetelmä yhdistää monet makrofysikaaliset rakenteet jatkuvalla tavalla mikrofysikaalisiin lakeihin. Sen nykyinen muoto perustuu eksaktiin "Wetterichin yhtälöön".


title: Christof Wetterich

text: Vuonna 2013 Wetterich esitti kosmologisen hypoteesin, joka kyseenalaistaa yleisesti hyväksytyn käsityksen maailmankaikkeuden laajenemisesta. Hänen mukaansa kaukaisten galaksien valon havaittu yleinen punasiirtymänä tunnettu ilmiö, jota yleensä pidetään todisteena niiden etääntymisestä, aiheutuisikin siitä, että maailmankaikkeuden ja kaikkien siinä olevien hiukkasten massa kasvaa hitaasti. Kun valo lähti kaukaisista galakseista, siellä olleiden atomien massa olisi ollut nykyistä pienempi, minkä vuoksi niiden elektronien energiatasot olisivat olleet nykyistä alemmat ja sen mukaisesti niiden spektriviivojen taajuus olisi ollut alun perinkin nykyistä pienempi. Wetterichin hypoteesin ongelmana on kuitenkin, ettei sitä voida kokeellisesti vahvistaa: jos kaikkien kohteiden massat kasvavat suhteessa yhtä nopeasti, massan kasvua ei voitaisi havaita punnitsemalla, toisin sanoen vertailemalla eri kappaleiden massoja.


title: Christof Wetterich

text: Vuonna 2005 Max Planck -instituutti myönsi Wetterichille Max Planckin tutkimuspalkinnon. Vuodesta 2006 lähtien hän on ollut Heidelbergin tiedeakatemian jäsen.


title: Kyröskoski (taajama)

text: Kyröskoski on Hämeenkyrön kunnan keskustaajama ja asukasluvultaan suurempi kuin toinen, aiemmin kolme kilometriä etelämmäksi Hämeenkyrön kirkon läheisyyteen syntynyt, keskuskylä. Taajama sijaitsee samannimisen kosken luona. Kyröskosken postinumero on 39200. Osa Kyröskoskesta sijaitsee Ylöjärven kaupungin puolella.


title: Kyröskoski (taajama)

text: Kyröskosken keskustasta 1,5 kilometriä pohjoiseen valtatien 3 varrella Kostulan kylässä sijaitsee Mannanmäen näkötorni, joka on alkuperältään vuoden 1918 sodan merkittävälle taistelupaikalle (Kyröskosken taistelu 17.–23. maaliskuuta 1918) sodan valkoisen osapuolen rakennuttama muistomerkki.


title: Kyröskoski (taajama)

text: Kyröskoskella sijaitsee Metsä Board Kyron paperi- ja kartonkitehdas sekä jonkin verran palveluita ja kauppoja.


title: Petsamo-peli

text:
Frans Nybergin laatima Petsamo Peli, tehty Suomalaisen Kirjallisuuden Seuran kivipainossa 1931.
Lautapeli jossa seikkaillaan Lapissa. Nähtävänä Rovaniemellä Arktikumin tiloissa 2017 Petsamo-näyttelyssä.


title: Nitrapyriini

text: Nitrapyriini (CHNCl) on pyridiinin johdannaisiin kuuluva aromaattinen ja heterosyklinen orgaaninen yhdiste. Yhdistettä käytetään maataloudessa lannoitteissa estämään ammoniumtypen nitrifikaatiota eli mikrobiologista muuntamista nitriittitypeksi.


title: Nitrapyriini

text: Huoneenlämpötilassa nitrapyriini on valkoista kiteistä ainetta ja sillä on tunnusomainen mieto makeahko tuoksu. Yhdiste on veteen liukenematonta, mutta liukenee orgaanisiin liuottimiin kuten asetoniin, dikloorimetaaniin, tolueeniin ja ksyleeniin. Nitrapyriini on vain lievästi myrkyllistä akuutisti ja se ärsyttää ihoa, silmiä ja hengitysteitä. Yhdiste on kuitenkin karsinogeenista ja voi vahingoittaa kehittyvää sikiötä. Ympäristössä nitrapyriini hydrolysoituu 6-klooripikoliinihapoksi.


title: Nitrapyriini

text: Nitrapyriini estää "Nitrosomonas"-suvun bakteerien kykyä nitrifikaatioon eli ammoniumionien hapettamiseen nitriitti-ioneiksi. Tämä lisää ammoniumionin puoliintumisaikaa maaperässä ja siten lisää ammoniumlannoitteiden tehoa. Tyypillisesti nitrifikaation esto kestää 6–8 viikkoa ja viileässä maaperässä inhibiition kesto on pidempi kuin lämpimämmässä.


title: Nitrapyriini

text: Nitrapyriiniä valmistetaan klooraamalla 2-metyylipyridiiniä fotoaktivoiduissa olosuhteissa. Tuote puhdistetaan suodattamalla ja tislaamalla alennetussa paineessa.


title: Nitrapyriini

text: Nitrapyriiniä käytetään maataloudessa nitrifikaation estäjänä erityisesti maissi-, vehnä-, mansikka,- ja durraviljelmillä. Yhdistettä käytetään tolueeniliuoksena, jossa nitrapyriiniä on noin 22 massaprosenttia. Tyypillinen annostus on 1 kg/ha.


title: Saksanniemen järjestyslipusto

text: Saksanniemen järjestyslipusto eli Lappajärven ratsukoulu muodostettiin 1917 Porvoon Saksanniemessä.


title: Saksanniemen järjestyslipusto

text: Suomen suurruhtinaskunnan yleinen turvallisuus romahti kesällä 1917 Venäjän rauhattomuuksien seurauksena. Rikollinen aines ryösteli avoimesti ihmisiä kaduilla ja yksityisiin koteihin tunkeuduttiin sillä varjolla, että etsittiin luvattomia aseita. Kauppoja ja apteekkeja ryösteltiin kansanvallan nimissä. Venäläiset, joiden olisi pitänyt valvoa yhteiskunnan järjestystä, eivät puuttuneet asiaan. Suomen senaatti etsi keinoja tilanteen vakauttamiseen, jolloin Kaivohuoneella alettiin syksyllä 1917 harjoittaa noin 400 miehen vahvuiseksi tarkoitettua kunnallista poliisijoukkoa. Helsingin punakaarti kuitenkin hajotti sen alkuunsa. Senaattori Allan Serlachius käynnisti kaikessa hiljaisuudessa niin sanotun ratsastavan poliisikomennuskunnan koulutuksen syyskuussa 1917 Porvoosta noin viiden kilometrin päässä sijaitsevassa Saksanniemen kartanossa. Koulutettavista kurssilaisista oli tarkoitus muodostaa valtakunnallisen poliisin ydinjoukko. Kouluttajana oli ratsumestari Gaston Ahrenberg apunaan entinen poliisikomissaari Pekka Kuokkanen. Koulutettavan joukon nimeksi tuli Saksanniemen Järjestyslipusto. Suomalainen vasemmisto ei hyväksynyt poliisien kouluttamista, ja Porvooseen lähetettiin Helsingistä Vilhelm Nikanderin johdolla 350 venäläistä ja heidän aseistamaa punakaartilaista, jotka hyökkäsivät 17. marraskuuta Saksanniemeen. Siellä koulutettavilla ei ollut kunnon aseistusta, ja he joutuivat pakenemaan. Heistä osa joutui venäläisten ja punkaartien pidättämksi, mutta osa pääsi siirtymään valkoisten hallussa olevalle Pohjanmaalle, jossa joukko koottiin uudelleen joulukuussa 1917 Lappajärven Hyytiälän kylään.


title: Saksanniemen järjestyslipusto

text: Pohjanmaalla oppilaat majoitettiin Niilo Hyytisen johdolla paikkakunnan taloihin.Suomen hallitus näki että oli välttämättöntä poistaa itsenäiseksi julistautuneesta Suomesta täällä majaillut venäläinen sotaväki ja nimitti tämän vapautusliikkeen ylipäälliköksi kenraaliluutnantti K.G.Mannerheimin. Hän oli esikuntineen siirtynyt Helsingistä Vaasaan ja antoi 25.1.1917 hyökkäyskäskyn Lappajärven Ratsukoululle. Tällä käskyllä lipusto ja suojeluskunnat alkoivat riisua 28.1.1917 aseista Pohjanmaan venäläistä varusväkeä.


title: Saksanniemen järjestyslipusto

text:
Lappajärven Ratsukoulusta käytettiin taistelukäskyssä nimeä Ahrenbergin lipusto.
Taistelujen edetessä Seinäjoelle keskitetyistä joukoista alettiin käyttää nimitystä Seinäjoen linnaväki. Sen komentajaksi määrättiin ratsumestari Gaston Ahrenberg. Valkoiset joukot olivat nyt saaneet haltuunsa riittävästi aseistusta ja joukosta kasvoi rakuunarykmentti, joka jaettiin eskadrooniin. Majuriksi ylennetty Ahrenberg pyysi 25. helmikuuta palauttamaan myös Vilppulan rintamalle komennetut miehensä Seinäjoelle, jossa ratsuväen joukot järjestettäisiin uudelleen. Seuraavana päivänä muodostettiin kaksi ratsuväen rykmenttiä. Niistä toisen runkona oli Lappajärven Järjestyslipusto. Sen nimeksi tuli nyt Uudenmaan rakuunarykmentti, ja toinen sai nimen Karjalan ratsujääkärirykmentti.


Stade de Ski Cross Jean Frédéric Chapuis on laskettelupuisto Val Thorensissa Saint-Martin-de-Bellevillessä Ranskassa.


title: Stade de Ski Cross Jean Frédéric Chapuis

text: Laskettelupuisto on nimetty ranskalaisen skicrosslaskijan Jean-Frédéric Chapuisin mukaan.


text: Laskettelupuisto toimii freestylehiihdon maailmancupin skicross-kilpailuiden isäntäpaikkana. Lumilautailun maailmancupin lumilautakrossia laskettiin siellä ensimmäistä kertaa joulukuussa 2017.


title: Econometrica

text: Econometrica on vertaisarvioitu taloustieteellinen aikakauskirja. Sitä toimittaa Econometric Society. Econometrica on yksi arvostetuimpia ja viitatuimpia taloustieteen tiedejulkaisuja. Econometrican ensimmäinen numero ilmestyi tammikuussa 1933 ja aikakauskirjan ensimmäisenä päätoimittajana toimi vuosina 1933–1954 sittemmin taloustieteen Nobelin saanut Ragnar Frisch.


title: Tallbacken

text: Tallbacken on laskettelupuisto Idre Fjällissä Älvdalenin kunnassa Ruotsissa.


title: Tallbacken

text: Tallbacken toimii freestylehiihdon maailmancupin skicross-kilpailuiden isäntäpaikkana, sekä Ruotsin skicrossmaajoukkueen pääharjoittelupaikkana.


title: Rock of Ages

text: Rock of Ages on jukeboksimusikaali, jossa kuullaan 1980-luvun rock-musiikkia. Siinä kuullaan muun muassa Europen, Twisted Sisterin, Bon Jovin ja Poisonin kappaleita. Musikaalin on käsikirjoittanut Chris D'Arienzo ja se esitettiin ensimmäisen kerran Broadwaylla.


title: Rock of Ages

text: Musikaalin Suomen kantaesitys oli Turun kaupunginteatterissa lokakuussa 2016. Sen ohjasi Mikko Kouki.


title: Rock of Ages

text: Rock of Agesista on tehty myös samanniminen elokuva.


title: Jan Hruška (jääkiekkoilija)

text: Jan Hruška (s. 20. tammikuuta 1986 Brno, Tšekkoslovakia) on tšekkiläinen jääkiekkoilija, joka pelaa kotimaassaan Extraliga-joukkue HC Kometa Brnossa. Hän on pelipaikaltaan keskushyökkääjä, mutta osaa pelata myös laidassa.


title: Jan Hruška (jääkiekkoilija)

text: Hruška on HC Kometa Brnon kasvatti. Hän voitti kaudella 2002–2003 seuran B-nuorten sisäisen piste-, maali- ja syöttöpörssin tehoilla 19+25=44. Kaudeksi 2004–2005 Hruška siirtyi HC Liberecin A-nuoriin. Kaudella 2005–2006 hän voitti joukkueen sisäisen piste- ja syöttöpörssin tehoilla 12+21=33. Hruška debytoi samalla kaudella myös miesten peleissä siirryttään loppukaudella lainalle Tšekin kolmanneksi korkeimmalle sarjatasolle 2. česká hokejová ligaan HC Jablonecin paitaan. Kaudeksi 2006–2007 hän siirtyi kasvattajaseuransa HC Kometa Brnon miesten joukkueeseen pelaamaan maan toiseksi korkeimmalle sarjatasolle 1. česká hokejová ligaan. Hruška debytoi samalla kaudella myös Extraligassa pelattuaan kahdeksan runkosarjaottelua lainalla HC Vsetínissä ilman tehopisteitä.


title: Jan Hruška (jääkiekkoilija)

text: Kesken kauden 2007–2008 Hruška siirtyi Kometa Brnosta toiseen 1. liga -joukkueen, HC Hradec Královén riveihin. Loppukauden hän vietti kuitenkin lainalla kotikaupungissaan 2. ligan VSK Technika Brnossa. Kaudella 2009–2010 Hruška jakoi pudotuspeleissä Hradec Královén sisäisen maalipörssin voiton Jiří Kadlecin ja Daniel Volrábin kanssa kuudella osumallaan. Kaudeksi 2011–2012 hän siirtyi seurasta lainalle Slovakian Extraligan HK 36 Skalicaan, jossa Hruškan ensimmäinen kokonainen pääsarjakausi toi 55 runkosarja- ja kuudessa playoff-ottelussa tehot 25+27=52. Hän oli runkosarjassa joukkueen kolmanneksi paras pistemies ja jakoi koko liigan pistepörssin kolmannen sijan HK Popradin Martin Kulhan ja Miroslav Šatanin kanssa.


title: Jan Hruška (jääkiekkoilija)

text: Kaudeksi 2012–2013 Hruška palasi kasvattajaseuraansa HC Kometa Brnoon, joka oli noussut kolme vuotta aiemmin Extraligaan. Hän pelasi ensimmäisen kokonaisen kautensa Extraligassa ja teki 52 runkosarjaottelussa tehot 19+23=42 ja kuudessa karsintasarjan ottelussa tehot 3+1=4. Hruška oli runkosarjassa Brnon paras pistemies, maalintekijä ja syöttäjä ja karsintasarjassa joukkueen paras maalintekijä Jakub Svobodan kanssa. European Trophyssa hän oli Brnon paras pistemies ja syöttäjä tehoilla 1+7=8. Kaudella 2013–2014 Hruška nousi Brnon varakapteeniksi. Hän oli tehoilla 13+10=23 joukkueen kolmanneksi paras maalintekijä ja jakoi sisäisen pistepörssin kolmannen sijan Leoš Čermákin kanssa. Hruška voitti kauden päätteeksi Extraligan hopeaa.


title: Jan Hruška (jääkiekkoilija)

text: Hruška oli kaudella 2014–2015 tehoilla 17+20=37 Kometa Brnon toiseksi paras pistemies Petr Tonin jälkeen. Hän voitti kauden päätteeksi Extraligan pronssia. Kaudella 2015–2016 Hruška oli tehoilla 20+15=35 joukkueen paras maalintekijä ja toiseksi paras pistemies Vojtěch Němecin jälkeen. Hän jakoi koko Extraligan maalipörssin kuudennen sijan HC Liberecin Jakub Valskýn kanssa. Kesken kauden 2016–2017, marraskuussa 2016 Hruška siirtyi loppukauden sopimuksella SM-liigajoukkue Oulun Kärppiin ensisijaisesti paikkaamaan Niklas Olaussonin pitkäaikaista loukkaantumista. Joukkueen päävalmentaja Kai Suikkasen mukaan hänellä oli vaikeuksia sopeutua suomalaiseen pelitapaan. Suikkasen mukaan Hruška oli kuitenkin hyvä pelaaja pahimman loukkaantumissuman aikaan, mutta tämän jälkeen hänen oli vaikea löytää roolia Kärpistä. Hruška ei pelannut enää kolmessa viimeisessä ottelussa, ennen kuin Kärpät lopulta purki hänen sopimuksensa tammikuussa 2017, jolloin Hruška palasi loppukaudeksi alkukauden seuraansa Kometa Brnoon.


title: Jan Hruška (jääkiekkoilija)

text: Hruška on pelannut Tšekin A-maajoukkueessa seitsemän ottelua tehden yhden maalin. Hän teki A-maajoukkuedebyyttinsä 5. marraskuuta 2015 Karjala-turnauksen Örnsköldsvikissä pelatussa avausottelussa Ruotsia vastaan. Hruška merkittiin Tšekin 13. hyökkääjäksi, mutta hän kuitenkin sai ottelussa peliaikaa ja teki myös ensimmäisen A-maajoukkuemaalinsa.


title: Jan Hruška

text: Jan Hruška voi tarkoittaa seuraavia henkilöitä:


title: Pianosonaatti nro 2 (Chopin)

text: Pianosonaatti nro 2 b-mollissa on vuonna 1839 valmistunut Frederic Chopinin pianolle säveltämä sävellys. Sen tunnetuin osa on kolmas osa, "surumarssi" (), jonka Chopin oli säveltänyt jo 1837.


title: Pianosonaatti nro 2 (Chopin)

text: Surumarssiin sisältyy "Lento"-väliosa Des-duurissa. Surumarssi itse on b-mollissa. Itse surumarssiksi on usein mielletty vain marssimaiset alku- ja loppuosat. Se soitettiin myös Chopinin hautajaisissa, Père-Lachaisen hautausmaalla, 1849 Pariisissa.


title: Pianosonaatti nro 2 (Chopin)

text: Henry Wood on tehnyt kaksi orkesterisovitusta surumarssista. Yksi on soitettu Proms-festivaaleilla neljissä tilaisuuksissa vuosien 1895–1904 välillä. Ensimmäisenä yönä vuoden 1907 Promseilla, 17. elokuuta 1907, Wood saatti uuden version, jonka oli kirjoittanut, kaksi päivää ennen kuolemaansa kuuluisalle viulistille, Joseph Joachimille. Vuonna 1933 Edward Elgar transponoi sen d-molliin ja sovitti sen kokonaiselle orkesterille; Sen ensimmäinen esitys oli hänen ensimmäisessä muistokonsertissansa seuraavana vuonna. Kapellimestari Leopold Stokowski sovitti sen myös laajalle orkesterille; Tämän version äänitti ensimmäistä kertaa Matthias Bamert.


title: Pianosonaatti nro 2 (Chopin)

text: Tunteikas surumarssi on tullut tunnetuksi populaarikulttuurissa. Sitä käytettiin John F. Kennedyn, Winston Churchillin ja Margaret Thatcherin hautajaisissa ja Neuvostoliiton johtajien hautajaisissa, muun muassa Leonid Brežnevin.


title: Casino-arpa

text: Casino-arpa on vuonna 1986 myyntiin tullut Veikkauksen liikevaihdolla mitattuna suosituin raaputusarpa.


title: Casino-arpa

text: Casino-arvassa on kolme peliä. Ventissä kilpaillaan jakajan kättä vastaan. Jos korttiparin yhteenlaskettu määrä on suurempi kuin jakajan korteissa, voittaa rahasumman. Voittosumma määrittyy erillisen voittoruudun perusteella. 2 samaa symbolia -pelissä voittaa, mikäli molemmat rivillä olevat symbolit ovat samat. 3 samaa rahasummaa -pelissä voittaa, jos löytää kolme samaa rahasummaa.


title: Casino-arpa

text: Vuonna 2016 Casino-arvan päävoitto on 250 000 euroa ja hinta 5 euroa


title: David Allen (kirjailija)

text: David Allen (s. 28. joulukuuta 1945) on yhdysvaltalainen tuottavuuskonsultti ja kirjailija, joka tunnetaan parhaiten "Getting Things Done" toiminnanohjausmenetelmän kehittäjänä.


title: David Allen (kirjailija)

text: Allen vietti nuoruutensa Shreveportissa, Louisianassa. Hän opiskeli New Collegessa, (nykyisin New College of Florida), Sarasotassa, Floridassa, ja valmistui pääaineenaan Yhdysvaltain historia Kalifornian Yliopistosta, Berkeleystä. Allen työskenteli mm. taikurina, tarjoilijana, karateopettajana, maisemoijana, vitamiinijakelijana, lasinpuhallussorvin käyttäjänä, matkatoimistovirkailijana, huoltoaseman päällikkönä, muuttopalveluiden myyjänä, mopomyyjänä, kokkina, henkilökohtaisen kasvun valmentaja, puutarhapalveluyrityksen päällikkönä ja matkatoimiston johtajana. Hän sanoo toimineensa 35 ammatissa ennen 35. ikävuottaan. Hän alkoi kehittää omaa näkemystään tuottavuudesta ohjelmaksi 1980 luvulla kun hän sai sopimuksen tuottavuusohjelman kehittämisestä Lockheedin johdolla ja esimiehille.


title: David Allen (kirjailija)

text: Allen on perustanut David Allen Companyn, jonka toimialana on tuottavuus- ja toiminnanohjauskoulutus ja johtotason valmennus. Allenin kehittämä Getting Things Done -menetelmä on hänen yrityksensä koulutustoimintojen ydin. Hän oli myös osakkaana Actioneer, Inc:ssä, joka kehitti tuottavuustyökaluja Palm kämmentietokoneille.


title: David Allen (kirjailija)

text: Allen on kirjoittanut neljä kirjaa, "Getting Things Done: The Art of Stress-Free Productivity", joka esittelee hänen toiminnanohjausmenetelmänsä, "Ready for Anything: 52 Productivity Principles for Work and Life", kokoelma artikkeleita ja esseitä tuottavuudesta, "Making It All Work: Winning at the Game of Work and Business of Life", jatko-osa ensimmäiseen kirjaan ja vuonna 2015 täysin uudelleen kirjoitettu, päivitetty versio kirjasta "Getting Things Done: the Art of Stress-Free Productivity". Hän asui Ojaissa, Kaliforniassa vaimonsa, Kathrynin kanssa. Toukokuussa 2014 he muuttivat Amsterdamiin, Alankomaihin.


title: David Allen (kirjailija)

text: Allen, David (2001). Getting Things Done: The Art of Stress-Free Productivity. New York: Penguin Putnam. ISBN 978-0-14-200028-1.


title: David Allen (kirjailija)

text: Allen, David (2003). Ready for Anything: 52 Productivity Principles for Work and Life. New York: Viking Books. ISBN 978-0-14-303454-4.


title: David Allen (kirjailija)

text: Allen, David (2008). Making It All Work: Winning at the Game of Work and Business of Life. New York: Viking Adult. ISBN 978-0-67-001995-3.


title: David Allen (kirjailija)

text: Allen, David (2015). Getting Things Done: The Art of Stress-Free Productivity (päivitetty laitos). New York: Penguin Books. ISBN 978-0-14-312656-0.


title: Michael T. Flynn

text: Michael Thomas Flynn (s. 1958) on yhdysvaltalainen kenraaliluutnantti evp. Hän oli Yhdysvaltain sotilastiedustelun johdossa 2012–2014.


title: Michael T. Flynn

text: Flynn on kotoisin Middletownista Rhode Islandilta. Hän lähti armeijauralle 1981.


title: Michael T. Flynn

text:
82. maahanlaskudivisioonan mukana hän otti osaa Grenadan miehitykseen 1983 ja Haitin miehitykseen 1991. Hän palveli tiedustelujoukoissa Afganistanissa ja Irakissa.
Vuonna 2011 Flynn ylennettiin kenraaliluutnantiksi ja määrättiin kansallisen tiedustelujohtajan (DNI) alaisuuteen. 17. huhtikuuta 2012 presidentti Barack Obama nimitti Flynnin sotilastiedustelun johtoon. Flynn jätti asemansa elokuussa 2014, vuotta ennen kuin hänen kautensa piti loppua, ja jäi eläkkeelle asevoimista.


title: Michael T. Flynn

text: Armeijauransa jälkeen Flynn toimi RT-televisiokanavan analyytikkona.


title: Michael T. Flynn

text: Flynn oli yhtenä pääpuhujista republikaanien kokouksessa heinäkuussa 2016, jossa Trump nimitettiin puolueen presidentinvaaliehdokkaaksi. Trumpin tultua valituksi presidentiksi, hän nimitti Flynnin turvallisuuspolitiittiseksi neuvonantajakseen.


title: Michael T. Flynn

text: Flynn on herättänyt kohua kritisoimalla islamia. Hän on osoittanut tukeaan Israelin valtiota kohtaan.


title: Michael T. Flynn

text: Flynniä pyydettiin helmikuussa 2016 neuvonantajaksi Donald Trumpin presidentinvaalikampanjaan. Trumpin astuttua virkaan Flynn toimi Trumpin turvallisuusneuvonantajana, kunnes joutui eroamaan 13. helmikuuta, kun paljastui hänen yhteydenpitonsa ennen turvallisuusneuvontantajana aloittamista Venäjän suurlähettilään Sergei Kisljakin kanssa. Keskusteluissa oli käsitelty Venäjään kohdistuvia pakotteita. Oikeusministeriön mukaan Flynniin olisi saattanut kohdistua kiristystä Venäjän taholta. Hänen tilalleen nimtettiin virkaatekeväksi kenraali Keith Kellogg.


title: John Podesta

text: John David Podesta (s. 8. tammikuuta 1949 Chicago) on yhdysvaltalainen demokraattisen puolueen virkailija. Hän oli Bill Clintonin henkilöstöpäällikkö (Chief of Staff) 1998–2001 ja Barack Obaman neuvonantaja (Counselor to the President) 2014–2015. Hän oli Hillary Clintonin kampanjapäällikkö vuoden 2016 presidentinvaaleissa.


title: John Podesta

text: Podesta opiskeli oikeustiedettä Lane Technical Collegessa Chicagossa ja Knox Collegessa Galesburgissa. Hän oli vapaaehtoisena Eugene McCarthyn presidentinvaalikampanjassa. Vuonna 1972 hän oli mukana George McGovernin kampanjassa. Podesta väitteli vuonna 1976 oikeustieteen tohtoriksi Georgetownin yliopistosta, jossa hän on opettanut vierailevana professorina.


title: John Podesta

text: Hän perusti veljensä Tonyn kanssa 1988 poliitikkojen lobbausta tekevän Podesta Associates -yrityksen, nykyisin Podesta Group. Podesta oli perustamassa Center for American Progress -ajatushautomoa 2003 ja toimi sen johdossa vuoteen 2011 asti.


title: John Podesta

text: Podesta on tunnettu salaisten UFO-tapausten dokumenttien julkaisun vaatija.


title: John Podesta

text: 7. lokakuuta 2016 WikiLeaks alkoi julkaista Podestan Gmail-tililtä saatuja sähköpostiviestejä.


title: John Podesta

text: Podestan sähköposteja tutkittiin muun muassa Reddit- ja 4chan-palstoilla, joilla syntyi #PizzaGate-nimellä tunnettu salaliittoteoria. Podestan sähköposteissa nähtiin käytetyn jonkinlaista koodikieltä, joka yhdistettiin pedofiilien käyttämiin termeihin. Sähköposteista ilmeni myös Podestan yhteys James Alefantisiin, joka omistaa Comet Ping Pong -pizzerian Washingtonissa ja jolla on yhteyksiä demokraattivaikuttajiin. Alefantis oli myös ottanut valokuvan Barack Obamasta pelaamassa pingistä ja postannut sen Instagram-tililleen (kuva oli tosin otettu Valkoisessa talossa).


title: John Podesta

text: Kohun keskelle joutui myös Podestan taidemaku ja performanssitaiteilija Marina Abramović, joka oli kutsunut töitään keräilevän Tony Podestan ja veljensä Spirit Cooking -lounaalle luokseen. Internetistä löytyneessä videossa Abramović maalaa sian verellä vuoden 1997 Spirit Cooking -performanssissaan, mikä herätti syytöksiä satanistisesta rituaalista.


title: John Podesta

text: Kauaskantoisimmissa teorioissa John ja Tony Podesta on yhdistetty Madeleine McCannin kidnappaukseen Portugalissa vuonna 2007. Perusteena olivat Britannian poliisin laatimat tietokoneella luodut kuvat kaappaajista, jotka muistuttivat Podestoja. Väite Podestan veljesten olosta Portugalissa kyseiseen aikaan perustui yksittäisen käyttäjän postaukseen netissä.


title: John Podesta

text: Pizzeriasta tuli salaliittoteoriassa Washingtonin demokraattieliitin lapsiseksiringin ja okkultismin keskus. Niinpä 4. joulukuuta 2016 Edgar M. Welch tunkeutui kahden aseen kanssa Comet-pizzeriaan vaatimaan ”lapsiseksiorjien vapauttamista”. Hänet tuomittiin myöhemmin neljän vuoden vankeuteen.


title: Islannin parlamenttivaalit 2016

text: Islannin parlamenttivaalit 2016 järjestettiin 29. lokakuuta 2016. Oikeistolaisesta Itsenäisyyspuolueesta tuli suurin puolue Islannin parlamentissa, Alltingissa. Itsenäisyyspuolue sai 29 prosenttia äänistä ja 21 paikkaa. Vihreä vasemmisto sai 15,9 prosenttia äänistä ja 10 paikkaa. Piraattipuolue sai 14,5 prosenttia äänistä ja sen parlamenttipaikat kasvoivat kymmeneen paikkaan. Vaalien jälkeen muodostettu Bjarni Benediktssonin hallitus koostui itsenäisyyspuolueesta, edistyspuolueesta ja valoisa tulevaisuus -puolueesta. Hallitus ilmoitti 15. syyskuuta 2017 eroavansa, kun nousi kohu pääministerin isän suosituskirjeestä erään pedofiilin kunnian palauttamiseksi. Islannissa pidetään ennenaikaiset vaalit 28. lokakuuta 2017.


title: Ron Hill

text: Ronald J. "Ron" Hill (s. 25. syyskuuta 1938 Accrington, Lancashire, Englanti) on brittiläinen kestävyysjuoksija, maratonin Euroopan-mestari. Hän edusti Bolton Harriers -seuraa.


title: Ron Hill

text: Hill keskeytti maratonin Belgradin EM-kilpailuissa 1962. Hän sijoittui Tokion olympialaisissa 1964 10 000 metrillä 18:nneksi ja maratonilla 19:nneksi. Hän juoksi Boltonissa 21. heinäkuuta 1965 kaksi maailmanennätystä: 15 maililla 1.12.48,2 ja 25 000 metrillä 1.15.22,6. Budapestin EM-kilpailuissa 1966 hän oli maratonilla kahdestoista.


title: Ron Hill

text: Hill paransi vuonna 1968 kahdesti 10 mailin maailmanennätystä Leicesterissä: hän juoksi ajan 47.02,2 huhtikuussa ja 46.44,0 marraskuussa. Méxicon olympialaisissa 1968 hän sijoittui 10 000 metrillä seitsemänneksi.


title: Ron Hill

text: Hill voitti maratonin Euroopan-mestaruuden Ateenassa 1969 ajalla 2.16.47,8. Huhtikuussa 1970 hän rikkoi Bostonin maratonin reittiennätyksen kolmella minuutilla voittaen ajalla 2.10.30. Saman vuoden heinäkuussa hän voitti Edinburghin Kansainyhteisön kisoissa kultaa maratonilla kaikkien aikojen toiseksi parhaalla ajalla 2.09.28.


title: Ron Hill

text: Hill saavutti Helsingin EM-kilpailuissa 1971 pronssia maratonilla ajalla 2.14.34,83. Münchenin olympialaisissa 1972 hän sijoittui samalla matkalla kuudenneksi


title: Syyskuu (elokuva)

text:
Syyskuu ("September") on Woody Allenin käsikirjoittama ja ohjaama draamaelokuva vuodelta 1987. Pienimuotoisen, teatterimaisen elokuvan rooleissa näyttelevät Mia Farrow, Sam Waterston, Denholm Elliott, Dianne Wiest ja Elaine Stritch.
"Syyskuussa" Allen pyrki Anton Tšehovin tai Ingmar Bergmanin kaltaiseen ilmaisuun. Tapahtumapaikkana on suuren teatteridiivan Dianen (Strich) huvila Vermontissa, jonne itsemurhaa yrittänyt marttyyrimäinen tytär Lane (Farrow) on tullut asumaan. Vanhempi naapurimies (Elliot) on ihastunut Laneen, mutta Lane rakastaa nuorempaa kirjailijaa (Waterston), joka taas pitää Lanen parhaasta ystävästä, naimisissa olevasta Stephaniesta (Wiest).


title: Syyskuu (elokuva)

text: Allen kuvautti elokuvan monet kohtaukset kahteen kertaan ensimmäisen kuvauskäsikirjoituksen ja roolituksen mielestään epäonnistuttua. Ensimmäisessä versiossa äitiä näytteli Maureen O’Sullivan (Mia Farrow’n oikea äiti), ja myös Christopher Walken ja Sam Shepard jäivät pois lopullisesta versiosta. Ensi-illan jälkeen Allen on sanonut, että haluaisi kuvata "Syyskuun" vielä kolmannenkin kerran.


title: Syyskuu (elokuva)

text: "Video-oppaassa" vuodelta 1994 Kati Sinisalo pitää "Syyskuuta" hallitusti ohjattuna ja näyteltynä, mutta ajoittain elottomana. Hän antaa sille kolme tähteä viidestä, mikä vastaa sanallista arviota ”hyvä”. "VideoHound’s Golden Movie Retriever" on samoilla linjoilla ja antaa elokuvalle kaksi ja puoli tähteä neljästä.


title: Breitbart

text: Breitbart News Network (Breitbart.com) on yhdysvaltalainen konservatiivinen uutissivusto. Sen perusti Andrew Breitbart (1969–2012).


title: Breitbart

text:
Sivustolla on tukea etenkin sosiaalisessa mediassa. Elokuussa 2016 se oli Facebookissa 11. suosituin sivusto ja sillä oli 18 miljoonaa lukijaa kuukaudessa.
Se sai kuuluisuutta kun Hillary Clinton sanoi presidentinvaalikampanjansa aikana televisiopuheessaan elokuussa 2016 sivuston olevan Demokraattisen puolueen mediavihollinen No. 1.


title: Breitbart

text: Sivuston entinen toimitusjohtaja, entinen merivoimien upseeri Steve Bannon toimi Donald Trumpin kampanjan toimitusjohtajana vuoden 2016 presidentinvaaleissa.


title: 7/27

text: 7/27 on tyttöbändi Fifth Harmonyn toinen studioalbumi, joka julkaistiin 27. toukokuuta 2016. Albumin nimi tulee heinäkuun 27. päivästä 2012, jolloin Simon Cowell kokosi yhtyeen. Kolme kappaleista pääsi Spotifyn Top 50 -listalle, ja itse albumi nousi Billboard Hot 100 -listalle.


title: 7/27

text: Albumi nousi Yhdysvalloissa Billboard 200 -listan neljännelle sijalle ja Suomessa se ylsi Suomen virallisen listan sijalle 8.


title: Álex Riberas

text: Álex Riberas (s. 27. tammikuuta, 1994 Barcelona) on espanjalainen moottoriurheilija. Riberas kilpailee tällä hetkellä Yhdysvalloissa WeatherTech SportsCar Championship -sarjassa.


title: Álex Riberas

text: Riberas aloitti uransa Karting-sarjoissa. Vuonna 2010 Riberas siirtyi Eurocup Formula Renault -sarjaan jossa hän sijoittui sarjan kahdeksanneksi. Vuonna 2011 Riberas jatkoi sarjassa saavuttaen yhden voiton ja kolme palkintosijaa sijoittuen sarjan kuudenneksi. Samana vuonna hän ajoi neljä kilpailua Formula Renault Alps -sarjassa. Vuonna 2012 Riberas jatkoi kolmannen kauden Eurocup -sarjassa sijoittuen sarjan yhdeksänneksi. Samana vuonna hän kilpaili Formula Renault NEC ja European F3 Open -sarjoissa.


title: Álex Riberas

text: Vuonna 2013 Riberas siirtyi Saksan Porsche Carrera Cup -sarjaan saavuttaen yhden paalupaikan ja yhden palkintosijan sijoittuen 11:ksi. Vuonna 2014 Riberas kilpaili Porsche Supercup -sarjassa sijoittuen sarjan 12:ksi. Samana vuonna hän kilpaili ADAC GT Masters ja United Sports Car Championship -sarjoissa. Hän osallistui myös Dubain 24 tunnin ajoon. Vuonna 2015 Riberas jatkoi Porsche Supercup -sarjassa saavuttaen yhden voiton ja kolme palkintosijaa sijoittuen sarjan viidenneksi. Samana vuonna hän kilpaili Saksan Porsche Carrera Cupissa sijoittuen niin ikään sarjan viidenneksi.


title: PastoriPike

text: PastoriPike (oikealta nimeltään Pierlin Mpaka Makumbu, s. 30. elokuuta 1987) on suomalainen rap-artisti. Pike tuli tunnetuksi kristillisen PSRT (ent. Pastorit) -rapyhtyeen kautta.


title: PastoriPike

text: Pike aloitti räppäämisen ystäviensä Joonatan Palmin ja Prinssi Jusufin kanssa kristillisessä PSRT -rapyhtyeessä. Pastorit aloitti toimintansa vuonna 2009 ja julkaisi Soundbite Records -levy-yhtiön kautta kuuden vuoden aikana kolme albumia: PASTORIT EP (2011), On Tules (2012) ja Vuorten Läpi (2014). Tammikuussa 2016 Pastorit siirtyivät tauolle. Tällä hetkellä Pike, Joonatan ja Jusuf ovat keskittyneet omiin soolouriinsa. Pastorit ovat tehneet yhteistyötä suomalaisten rap-artistien, muun muassa Mikael Gabrielin ja Mustan Barbaarin kanssa. Pastorit ovat tulleet kolmannelle sijalle gospelmusiikin SM-kilpailuissa.


title: PastoriPike

text: PastoriPike on tunnettu räjähtävänä ja karismaattisena live-esiintyjänä, ja hän onkin kiertänyt viime aikoina isoja keikka- ja festarilavoja yhdessä muun muassa Mikael Gabrielin kanssa.


title: PastoriPike

text: Pike julkaisi ensimmäisen sinkkunsa "BULIFLEIM" 9. marraskuuta 2016, singlellä esiintyy myös VilleGalle. Toisen singlensä Musta Vyö hän julkaisi 31. maaliskuuta 2017. 17. toukokuuta 2017 Pike julkaisi levynsä AITO G, levyllä esiintyy muun muassa Gracias, Mikael Gabriel sekä Musta Barbaari


title: PastoriPike

text: Pikellä on oma ”Hullutyyli”-vaatemallisto, johon kuuluu hänen suunnittelemiaan huppareita sekä t-paitoja.


title: PastoriPike

text: Pikellä on nykyisestä avioliitostaan kaksi lasta.


title: Muuttuvamassainen systeemi

text: Muuttuvamassainen systeemi tarkoittaa mekaniikassa sellaista kappaletta tai systeemiä, jonka massa muuttuu ajan kuluessa. Tällaisen systeemin liikeyhtälöä ei voi johtaa dynamiikan peruslain yhtälöstä formula_1, sillä siinä massa pysyy vakiona. Sen sijaan voidaan käyttää dynamiikan peruslaista yleistä muotoa, jonka mukaan systeemiin tai kappaleeseen kohdistuva voima on yhtä suuri kuin systeemin tai kappaleen liikemäärän derivaatta ajan suhteen: formula_2. Yleisessä muodossaan muuttuvamassaisen kappaleen liikeyhtälö on


Muuttuvamassainen systeemi


title: Muuttuvamassainen systeemi

text: missä


title: Muuttuvamassainen systeemi

text: Erityisesti raketeissa termi formula_5 tarkoittaa raketin palokaasujen nopeutta rakettiin itseensä nähden. Yhtälö formula_1 on erikoistapaus, joka saadaan yleisestä liikeyhtälöstä asettamalla massa vakioksi (jolloin formula_10), sillä formula_11.


title: Muuttuvamassainen systeemi

text: Yleinen liikeyhtälö muuttuvamassaiselle kappaleelle tai systeemille voidaan yrittää johtaa lähtien liikkeelle dynamiikan peruslaista ja kirjoittamalla liikemäärä massan ja nopeuden tulona:


title: Muuttuvamassainen systeemi

text: Nyt on huomattava, että tässä formula_7 ei tarkoita yhden kappaleen nopeutta, vaan se riippuu systeemissä olevien massallisten kappaleiden nopeuksista. Tämän vuoksi tulon derivoimissäännön käyttäminen suoraan dynamiikan peruslakiin johtaa virheelliseen liikeyhtälöön:


title: Muuttuvamassainen systeemi

text: Tämä liikeyhtälö on virheellinen, koska se ei ole Galilei-invariantti: Esimerkiksi, jos muuttuvamassaiseen kappaleeseen ei kohdistu ulkoisia voimia (formula_15), sen täytyy Newtonin 1. lain nojalla pysyä levossa koordinaatistossa, jossa kappale oli alun perinkin levossa. Toisaalta toisessa koordinaatistossa, josta katsottuna kappale liikkuu nopeudella formula_7, kappaleeseen näyttäisi kohdistuvan kiihdyttävä "voima" formula_17.


title: Muuttuvamassainen systeemi

text: Tarkastellaan systeemiä, joka koostuu formula_6-massaisesta kappaleesta, joka ajanhetkellä formula_19 liikkuu ulkopuolisen tarkastelijan inertiaalikoordinaatistossa nopeudella formula_7 (ks. oheinen kuva). Ulkopuolisen tarkastelijan koordinaatistossa systeemin liikemäärä on tällöin


title: Muuttuvamassainen systeemi

text: Ajanhetkellä formula_22 kappaleesta irtoaa infinitesimaalisen pieni osanen, jonka massa on formula_23. Olkoon irtoavan osan nopeus ulkopuolisen tarkastelijan koordinaatistossa formula_24. Irtoamisen jälkeen alkuperäisen kappaleen massa on formula_25 ja nopeus on formula_26. Toisaalta alkuperäisen kappaleen massan muutos on


title: Muuttuvamassainen systeemi

text: sillä sen massa pienenee. Irtoamisen jälkeen systeemin liikemäärä on liikemäärän säilymislain nojalla kappaleen ja irronneen osan liikemäärien summa:


title: Muuttuvamassainen systeemi

text: Termi formula_29 on kahden infinitesimaalisen muutoksen tulona hyvin pieni, joten se voidaan jättää pois. Liikemäärän infinitesimaalinen muutos on


title: Muuttuvamassainen systeemi

text: Seuraavaksi käytetään dynamiikan peruslakia, jonka mukaan kappaleeseen kohdistuva kokonaisvoima on yhtä suuri kuin kappaleen liikemäärän aikaderivaatta:


title: Muuttuvamassainen systeemi

text: Termi formula_32 on irronneen kappaleen nopeus suuremman kappaleen koordinaatistosta tarkasteltuna. Merkitään formula_33, jolloin saadaan lopullinen liikeyhtälö:


title: Muuttuvamassainen systeemi

text: Sama yhtälö voidaan johtaa myös tarkastelemalla tilannetta, jossa alkuperäisen kappaleen massa kasvaa, kun siihen kiinnittyy pieni formula_35-massainen kappale. Tällöin formula_36.


title: Muuttuvamassainen systeemi

text: "Pääartikkeli: Tsiolkovskin laki"


title: Muuttuvamassainen systeemi

text: Tarkastellaan avaruusrakettia, joka liikkuu rakettimoottorinsa avulla tyhjässä avaruudessa siten, että siihen ei kodistu ulkoisia voimia. Oletetaan raketin liike yksiuloitteiseksi, jolloin nopeusvektorit voidaan korvata skalaareilla (vauhti). Olkoon raketin ja kyydissä olevan polttoaineen yhteismassa aluksi formula_37 ja raketin vauhti aluksi formula_38. Oletetaan, että raketin palokaasujen vauhti (rakettiin nähden) on koko ajan vakio formula_39 (vauhti on negatiivinen, koska palokaasut liikkuvat raketista katsottuna eri suuntaan). Raketin liikeyhtälö on tällöin


title: Muuttuvamassainen systeemi

text: missä formula_41 on raketin ja sen sisältämän polttoaineen massa ja formula_42 raketin vauhti ajanhetkellä formula_43. Poistetaan aikariippuvuus kertomalla liikeyhtälön kumpikin puoli formula_44:llä:


title: Muuttuvamassainen systeemi

text: Järjestellään termejä ja integroidaan yhtälö puolittain integrointirajoina alkuhetki (massa formula_37, nopeus formula_38) ja mielivaltainen ajanhetki (massa formula_48, nopeus formula_49):


Muuttuvamassainen systeemi


title: Muuttuvamassainen systeemi

text: Tästä saadaan kaava raketin nopeudelle sen kokonaismassan funktiona:


title: Muuttuvamassainen systeemi

text: Tämä tunnetaan myös Tsiolkovskin lakina.


title: Muuttuvamassainen systeemi

text: Tarkastellaan rakettia, joka lähtee avaruuteen maanpinnalta. Oletetaan raketin nousevan koko ajan pystysuoraan, jolloin nopeusvektorit voidaan edellisen esimerkin tavoin korvata vauhdeilla. Yksinkertaisuuden vuoksi oletetaan, että laukaisun jälkeen raketti polttaa polttoainettaan muuttumattomalla nopeudella formula_52 (kilogrammaa sekunnissa) ja että pakokaasujen vauhti rakettiin nähden on koko ajan vakio formula_39. Olkoon raketin massa ennen lähtöä formula_37.


title: Muuttuvamassainen systeemi

text: Nousun aikana rakettiin vaikuttaa koko ajan maapallon gravitaatio, ja oletetaan, että rakettiin ei kohdistu muita ulkoisia voimia, jolloin


title: Muuttuvamassainen systeemi

text: missä formula_41 on raketin massa ja formula_57 on maapallon putoamiskiihtyvyys (miinusmerkki, koska positiivinen formula_58-suunta valitaan positiiviseksi). Raketin liikeyhtälö on tällöin


title: Muuttuvamassainen systeemi

text: missä formula_42 on raketin vauhti ajanhetkellä formula_43. Järjestellään termejä uudelleen:


title: Muuttuvamassainen systeemi

text: Yhtälössä on nyt liikaa muuttujia ratkaisua ajatellen, joten poistetaan aikariippuvuus käyttämällä tietoa formula_63:


title: Muuttuvamassainen systeemi

text: Integroidaan saatu yhtälö puolittain integrointirajoina alkuhetki (massa formula_37, nopeus 0) ja mielivaltainen ajanhetki (massa formula_48, nopeus formula_67):


title: Muuttuvamassainen systeemi

text: Aikariippuvuus saadaan sijoittamalla saatuun yhtälöön raketin massa ajan funtiona (kun formula_19 on laukaisusta kulunut aika):


title: Muuttuvamassainen systeemi

text: Raketin nopeus ajan funktiona on tällöin


title: Celebesinmehiläishaukka

text: Celebesinmehiläishaukka ("Pernis celebensis") on haukkojen heimoon kuuluva lintu. Sen levinneisyysaluetta on Indonesian Sulawesi. Kannan suuruutta ei tiedetä taksonomisen jakautumisen vuoksi, mutta se on pienenemässä elinalueiden hävittämisen vuoksi. Laji elää alavissa ja vuoristometsissä.


title: Celebesinmehiläishaukka

text: Lintu painaa keskimäärin 722 grammaa,


title: Celebesinmehiläishaukka

text: "Pernis celebensis" ja "Pernis steerei" olivat aiemmin yhdistetty "P. celebensis" -lajiksi.


title: Filippiinienmehiläishaukka

text: Filippiinienmehiläishaukka ("Pernis steerei") on haukkojen heimoon kuuluva lintu. Sen levinneisyysaluetta on Filippiinit. Sen kanta on pienenemässä elinalueiden tuhoamisen vuoksi. Se elää metsissä. Sen määrää ei tiedetä äskeisen taksonomisen jaon vuoksi.


title: Filippiinienmehiläishaukka

text: Lintu painaa keskimäärin 722 grammaa.


title: Filippiinienmehiläishaukka


title: Antoine Bibeau

text: Antoine Bibeau (s. 1. toukokuuta 1994, Victoriaville, Kanada) on kanadalainen jääkiekkomaalivahti, joka pelaa San Jose Sharksin organisaatiossa. Suurimman osan ajasta hän kuitenkin pelaa AHL-seura San Jose Barracudassa.


title: Antoine Bibeau

text: Bibeau varattiin kuudennella kierroksella, 172. varauksena Toronto Maple Leafsiin.


title: Antoine Bibeau

text: Bibeau pelasi Quebecin junioriliiga QMJHL:ssä vuosina 2011–2014, jossa viimeisellä kaudellaan hän johdatti Val-d'Or Foreursin liigan mestaruuteen. Hän voitti myös pudotuspelien arvokkaimmalle pelaajalle myönnettävän Guy Lafleur Trophyn.


title: Antoine Bibeau

text: Heinäkuussa 2014 Bibeau teki kaksivuotisen sopimuksen Toronto Maple Leafsin kanssa.


title: Klubitalo (täsmennyssivu)

text: Klubitalo voi tarkoittaa seuraavia:


title: Julius Baer Group

text: Julius Bär Group Ltd. on yksityinen sveitsiläinen pankkiyhtymä. Sillä on toimipaikkoja yli 20 maassa. Sveitsi ja Aasia ovat konsernin kaksi kotimarkkinapaikkaa, ja yrityksen pääkonttori sijaitsee Zürichissä. Julius Baer työllistää maailmanlaajuisesti yli 5 300 ihmistä.


title: Julius Baer Group

text: Konserni hallinnoi yksityisten asiakkaiden omaisuutta ympäri maailmaa. Yrityksen palvelut koostuvat pääasiassa varainhoito- ja investointikonsultoinnista. Julius Baer Groupin osakkeet on listattu SIX Swiss Exchangessa.


title: Sisäkuvia

text: Sisäkuvia ("Interiors") on Woody Allenin käsikirjoittama ja ohjaama yhdysvaltalainen draamaelokuva vuodelta 1978. Se on Allenin ensimmäinen vakava elokuva ja ensimmäinen, jossa hän ei itse näytellyt. Ingmar Bergmanin tyyliä muistuttavassa draamassa kolme aikuista sisarta joutuvat kohtaamaan eläkeikäisten vanhempiensa yllättävän avioeron ja sen kautta huonot keskinäiset suhteensa. Elokuvan näyttelijöitä ovat Diane Keaton, Mary Beth Hurt, E. G. Marshall, Geraldine Page, Richard Jordan, Sam Waterston, Kristin Griffith ja Maureen Stapleton.


title: Sisäkuvia

text: Ikääntyvä, mienterveydeltään epävakainen sisustussuunnittelija Eve (Page) ja hänen aikuistuneet tyttärensä kuulevat yllättäen ruokapöydässä, että perheen isä Arthur (Marshall) aikoo muuttaa pois vaimonsa luota. Seurauksena heidän kolmen tyttärensä kaunaiset suhteet alkavat paljastua. Mustasukkainen ja epävarma menestyskirjailija Renata (Keaton), päättämätön Flyn (Griffith) ja aloitteleva näyttelijätär Joey (Hurt) yrittävät epätoivoisesti tulla keskenään toimeen murtuneen äitinsä vuoksi.


title: Sisäkuvia

text: Yhdysvaltalainen "VideoHound’s Golden Movie Retriever" sanoo elokuvaa masentavaksi ja huumorittomaksi, mutta kehuu erityisesti näyttelijöiden roolityötä ja Gordon Willisin kuvausta Se antaa elokuvalle kolme ja puoli tähteä neljästä.


title: Tom McCollum

text: Thomas ”Tom” McCollum (s. 7. joulukuuta 1989, Amherst, Yhdysvallat) on yhdysvaltalainen jääkiekkomaalivahti, joka pelaa Detroit Red Wingsin organisaatiossa. Suurimman osan ajasta hän kuitenkin pelaa AHL-seura Grand Rapids Griffinsissä, eikä peliaikaa nykyisessä NHL-joukkueessa ole tullut. McCollum on kuitenkin pelannut Detroit Red Wingsin joukkueessa kolme NHL-ottelua. Hän pelasi kaudella 2016-17 AHL-seura Stockton Heatissa, joka on NHL-seura Calgary Flamesin farmijoukkue.


title: Tom McCollum

text: McCollum varattiin ensimmäisellä kierroksella, 30. varauksena Detroit Red Wingsiin, jonka jälkeen hän on esiintynyt mm. Yhdysvaltain nuorten maajoukkueessa MM-kisoissa 2009.


title: Alex Lyon

text: Alexander Augustus ”Alex” Lyon (s. 9. joulukuuta 1992, Baudette, Minnesota Yhdysvallat) on yhdysvaltalainen jääkiekkomaalivahti, joka pelaa Philadelphia Flyersin organisaatiossa. Toistaiseksi hän on kuitenkin pelannut AHL-seura Lehigh Valley Phantomsissa, eikä peliaikaa NHL-joukkueessa ole tullut. Lyon on aiemmin pelannut Yalen yliopiston Yale Bulldogs-joukkueessa ECAC-liigassa.


title: Alex Lyon

text: Lyon edusti Yhdysvaltoja MM-kisoissa 2015, jossa Yhdysvallat sijoittui kolmanneksi.


title: Death Stranding

text: Death Stranding on Kojima Productionsin kehittämä avoimeen pelimaailmaan sijoittuva toimintapeli. Peli on Hideo Kojiman ja hänen pelistudionsa ensimmäinen peli sen jälkeen, kun studio irtaantui Konamin alaisuudesta.


title: Death Stranding

text: Sony Interactive Entertainment julkaisee pelin PlayStation 4:lle. Pelin päähahmon ulkonäkö ja liikkeet ovat mallinnettu näyttelijä Norman Reedusin mukaan.


title: Death Stranding

text: "Death Stranding" julkistettiin virallisesti Sonyn E3 2016 -konferenssissa kesäkuussa 2016. Pelille ei ole vielä annettu tarkkaa julkaisupäivämäärää.


title: Death Stranding

text: Peli käyttää moottorina Guerrilla Gamesin kehittämää Decima-pelimoottoria, joka on käytössä pelissä "Horizon Zero Dawn".


title: Kaksoissidos (sosiaalipsykologia)

text: Kaksoissidosilmaus tarkoittaa viestiä, jossa yksilö tai ryhmä joutuu vastaanotetun viestin tulkinnoissa stressitilanteeseen niin, että kaikki vaihtoehdot osoittautuvat huonoiksi mutta valita pitää. Lisäksi kaksoissidosilmauksessa on olennaista seuraavat seikat:Kaksoissidosilmiötä ei sitten ole tilanteessa nimeltä ”ei voittomahdollisuutta”. Jos esimerkiksi riitatilanteessa toinen sanoo ”ota tai jätä mutta minä teen nyt näin”, niin se ei ole kaksoissidosilmaus. Myöskään oheisviestintä ja kaksoisviestintä eivät ole kaksoissidosviestintää. Esimerkiksi äiti voi lähettää tyttärelleen sanallisen oheisviestin ”kylläpä olet viehättävä”, sellaisella tavalla, että tytär selvästi tajuaa äidin tarkoittavan ”olet kauhea noita-akka”. Myös seurustelutilanteissa mies saattaa sanoa naiselle kaksoisviestin ”toinpa Intiasta komean maljakon, mennäänkö katsomaan sitä tuonne makuuhuoneeseen”, johon nainen voi vastata vaikka ”olen aina kiinnostunut itämaisista maljakoista”. Kaksoissidosilmiö on myös eri asia kuin tangenttivastaus (eng. tangentialization). Esimerkiksi, kun lapsi tulee innostuneena näyttämään pihalta löytämäänsä sammakkoa, niin vanhemmat saattavat antaa siihen tangenttivastauksen: "Nyt menet heti pesemään kätesi ja katso kuinka olet liannut housusi". Siis lapsen yritys viestittää hienosta luontolöydöstä jää syrjään ja viestin lähettäjälle tulee rangaistuselämys.


title: Kaksoissidos (sosiaalipsykologia)

text: Kaksoissidosilmaukset voidaan jakaa positiivisiin ja negatiivisiin. Positiivinen kaksoissidosilmaus toteutuu silloin, jos vaikeasti ymmärrettävässä viestissä aukenee lopulta joku vitsi. Negatiivinen kaksoissidosilmaus on sellainen, joka lisää tuskaa.


title: Kaksoissidos (sosiaalipsykologia)

text: Kun aivopesun käsite tuli julkisuuteen 1950-luvulla Edward Hunterin tutkittua Korean sotaveteraaneja, havaittiin kaksoissidosilmausten käytön olevan aivopesun tekniikoissa olennainen osa. Robert Liftonin työryhmä julkaisi kyseisistä tekniikoista tarkennetun raportin vuonna 1963.


title: Kaksoissidos (sosiaalipsykologia)

text: Politiikassa kaksoissidosilmaukset ovat kautta aikojen olleet ja ovat yhä merkittävä käyttöalue. Georg Orwellin romaanimuotoinen kuvaus tästä asiasta on kuuluisa. Suomessa julkaisi nimimerkki Simo Sakari vuonna 1979 kirjan nimeltä "Sivalluksia". Siihen oli koottu kuuluisuuksien lausahduksia, huudahduksia, älynväläyksiä ynnä muita sellaisia, joista valtaosa oli kaksoissidosilmauksia. Tekijäksi paljastui myöhemmin Urho Kekkonen, joka näin kertoi paljon pohdiskelleensa kaksoissidosilmausten käyttöä ja merkitystä politiikassa.


title: Kaksoissidos (sosiaalipsykologia)

text: Muinaiset kreikkalaiset filosofit pohdiskelivat kaksoissidosilmausten merkityksiä. Ainakin huudahdukset "älä tottele minua" ja "minä valehtelen nyt" ovat heiltä aikakirjoihin jääneitä. Matteuksen evankeliumin luvussa 23 on myös Jeesuksen jyrähdys lainopettajille ja fariseuksille: "Voi teitä, te sokeat oppaat! Te sanotte: 'Jos vannoo temppelin kautta, se ei merkitse mitään, mutta jos vannoo temppelin kullan kautta, vala on sitova'. Te sokeat typerykset! Kumpi on tärkeämpi, kulta vai temppeli, joka sen kullan pyhittää?" Tällaisia ilmauksia tutkiessaan Gregory Bateson ja hänen työryhmänsä huomasivat 1950-luvulla, että kaksoissidosilmauksilla on merkittäviä yhteyksiä skitsofrenian syntyyn. Kun sitten havaittiin, että kaksoissidoksia ilmenee kommunikaatioissa yllättävän paljon, niin kyseinen teoria jäi jotenkin piiloon. Kuitenkin perhekommunikaatiota tutkinut M. S. Palazolin työryhmä julkaisi 1970-luvun puolivälissä seuraavan kaltaisia viestitysesimerkkejä syyllisyydentunteiden käsittelyssä: ”Auttaaksesi minua, sinun ei pidä tehdä mitään, mutta sinun olisi oltava se, mikä sinun olisi pitänyt olla.” Tällaiset viestit olivat selvästi yliedustettuina niin sanotuissa psykoosiperheissä. 1980-luvun loppupuolella D. Roer ja D. Henkel saivat todistetuksi seuraavan teesin: ”Kaksoissidostilanteissa yksilö joutuu irtautumaan objektilogiikasta ja selviytymään ylitsepääsemättömistä ristiriidoistaan tulkitsemalla todellisuutta oman subjektivistisen logiikkansa mukaisesti. Subjektivistisessa logiikassa on sitten harhamaailmaan luisuminen merkittävän lähellä”. Nykyisin kaksoissidosilmauksia pidetään merkittävänä syynä psyykkisen häiriön, psyykkisen pahoinvoinnin ja negatiivisesti poikkeavan käyttäytymisen syntymiselle.


title: Nick Ellis

text: Nick Ellis (s. 18. tammikuuta 1994, Millersville, Maryland, Yhdysvallat) on yhdysvaltalainen jääkiekkomaalivahti, joka pelaa Edmonton Oilersin organisaatiossa. Toistaiseksi hän on kuitenkin pelannut AHL-seura Bakersfield Condorsissa, eikä peliaikaa NHL-joukkueessa ole tullut.


title: Nick Ellis

text: Ellis on aiemmin pelannut Providence Collegen yliopistojoukkueessa NCAA-liigassa, sekä Des Moines Buccaneersissa USHL-liigassa.


title: Pikloraami

text: Pikloraami (CHNClO) on pyridiinin johdannaisiin kuuluva aromaattinen orgaaninen yhdiste. Yhdistettä voidaan käyttää rikkaruohomyrkkynä.


title: Pikloraami

text: Pikloraami on huoneenlämpötilassa kitestä ainetta, jonka väri on valkoisesta ruskehtavaan. Yhdisteellä on kloorin kaltainen haju. Pikloraami liukenee vähäisessä määrin veteen, dikloorimetaaniin ja ksyleeniin ja hieman paremmin etanoliin, asetoniin ja dietyylieetteriin. Pikloraami on heikko happo ja sen pK-arvo on 3,6. Pikloraami ärsyttää ihoa, silmiä ja hengitysteitä. Aineelle altistumisesta oireina voivat olla muun muassa polttava tunne kurkussa, yskä ja huonovointisuus. Aine voi olla teratogeenista.


title: Pikloraami

text: Pikloraamin herbisidiset vaikutukset johtuvat siitä, että se matkii kasvien luonnollisia auksiineja. Tämän seurauksena muun muassa kasvien eteenin tuotanto kiihtyy, mikä aiheuttaa kasvien kuihtumista.


title: Pikloraami

text: Pikloraamia valmistetaan klooraamalla 2-metyylipyridiiniä fotokatalysoiduissa olosuhteissa, jolloin sekä aromaattinen rengas että sivuketjun metyyliryhmä kloorautuvat. Tämän jälkeen muodostunut tuote hydrolysoidaan ja aminoidaan pikloraamiksi.


title: Pikloraami

text: Pikloraamia käytetään herbisidinä muun muassa nurmikoilla, golf-kentillä ja metsänviljelyksessä. Pikloraami tehoaa ruohovartisiin kasveihin. Pikloraamia voidaan käyttää yhdessä klopyralidin tai 2,4-dikloorifenoksietikkahapon kanssa.


title: Digitoksiini

text: Digitoksiini on sydänglykosidina käytettävä lääkeaine. Se on rakenteeltaan ja vaikutukseltaan digoksiinin kaltainen, vaikkakin vaikutukseltaan pidempikestoinen. Toisin kuin digoksiini, jonka munuaiset poistavat elimistöstä, digitoksiini poistuu elimistöstä maksan kautta, minkä takia se soveltuu myös potilaille, joilla on munuaisten toimintahäiriöitä. Nykyään se on kuitenkin länsimaisessa lääketieteessä käytössä vain harvakseltaan. Kun digoksiini on useissa valvotuissa testeissä osoittautunut osalle potilaista tehokkaaksi sydämen toimintahäiriön hoidossa, digitoksiinin teho on selkeästi heikompi, vaikka periaatteessa niiden pitäisi toimia yhtä tehokkaasti.


title: Digitoksiini

text: Digitoksiinin kemiallinen kaava on CHO, moolimassa 764,95 g/mol ja CAS-numero 71-63-6.


title: Digitoksiini

text: Digitoksiinilla on samoja sivuvaikutuksia kuin yleisemmin käytetyllä digoksiinillakin: anoreksiaa, pahoinvointia, oksentelua, ripulia, sekavuutta, näköhäiriöitä ja sydämen rytmihäiriöitä. Digoksiinin vasta-aine on osoittautunut tehokkaaksi myös digitoksiinin aiheuttamien vakavien myrkytystapausten hoidossa.


title: Digitoksiini

text: Ensimmäinen tunnettu kuvaus sormustinkukan käytöstä lääkkeellisesti on vuodelta 1775. Sen tehoaine saatiin kuitenkin eristetyksi vasta paljon myöhemmin, kun Oswald Schmiedeberg onnistui tässä vuonna 1875. Nykyaikaiseen terapeuttiseen käyttöön molekyyli saatiin ranskalaisen farmakologin ja kemistin Claude-Adolphe Nativellen työn ansiosta. Ensimmäisen rakennemäärityksen aineelle teki Adolf Otto Reinhold Windaus vuonna 1925, mutta täysin rakenne saatiin kuvatuksi täsmällisine sokeriryhmien määrityksineen vasta vuonna 1962.


title: Digitoksiini

text: Digitoksiini ja sen sukuiset kardenolidit ovat in vitro -testeissä osoittautuneet lupaaviksi ihmisen syöpäsoluja vastaa, mutta digitoksiinin kliinistä käyttöä syövän hoitoon on rajoittanut sen kapea terapeuttinen indeksi. Digitoksiinin glykodiversifikaatio johti aiemmin tuntemattoman tyyppisten digitoksigeniinin neoglykosidien löytämiseen. Nämä osoittautuivat aiempia tehokkaammiksi syövän taltuttamisessa ja ionotrooppisen aktiivisuuden vähentämisessä. Tähän havaintoon perustuvat steroidaaliset glykosidit olivat perustana uudentyyppisten – solunulkoisten – vasta-ainekonjugaattien (EDC) kehittämiselle.


title: Opel Crossland X

text: Opel Crossland X on Opelin vuodesta 2016 lähtien valmistama crossover-tyyppinen henkilöautomalli, joka korvasi tila-automalli Merivan. Crossland X perustuu samalle alustarakenteelle kuin Peugeot 2008 ja Citroën C3 Aircross. Se sijoittuu mallistossa suuremman Grandland X:n alapuolelle. Isossa-Britanniassa mallia myydään Vauxhall-merkkisenä.


title: Opel Crossland X

text: Vuoden 2017 Euro NCAP -kolaritestistä Crossland X sai tulokseksi täydet viisi tähteä.


title: Opel Crossland X

text: Crossland X on kooltaan suurempi kuin saman perusrakenteen jakava Peugeot 2008, mutta hieman pienempi kuin edeltävä Meriva-malli. Auton takaistuimia on mahdollista siirtää pituussuunnassa 15 senttimetriä, ja istuimen asennosta riippuen tavaratilaa on käytettävissä 410–520 litraa. Takaistuimet on mahdollistaa taittaa suhteessa 60:40 tai 40:20:40, ja ne alas laskettuna tavaratila on suurimmillaan 1 255 litran kokoinen.


title: Modus (televisiosarja)

text: Modus on ruotsalainen rikosdraamasarja, joka alkoi Ruotsissa TV4-kanavalla syyskuussa 2015. Sarja perustuu norjalaisen Anne Holtin "Inger Johanne Vik" -rikosromaaneihin. Käsikirjoittajina toimivat Emmy-voittajat Mai Brostrøm ja Peter Thorsboe. Suomessa sarja alkoi MTV3-kanavalla 12. joulukuuta 2016.


title: Modus (televisiosarja)

text: Sarjan avausjaksoa katsoi Ruotsissa 1 220 000 katsojaa.


title: Modus (televisiosarja)

text: "Modus" on myyty Suomen lisäksi useaan muuhunkin maahan, esimerkiksi Saksaan, Ranskaan, Espanjaan ja Isoon-Britanniaan, ja ensimmäinen tuotantokausi on julkaistu DVD:llä ja blu-raylla Pohjoismaissa ja Saksassa.


title: Modus (televisiosarja)

text: Sarjan toinen tuotantokausi esitetään Ruotsissa syksyllä 2017, ja C More -palvelussa joulukuussa 2017.


title: Modus (televisiosarja)

text: 1. kausi


title: Modus (televisiosarja)

text: Rikospsykologi Inger Johanne Vik (Melinda Kinnaman) on aiemmin avustanut Ruotsissa rikospoliisia ja Yhdysvalloissa FBI:ta. Nykyään hän on Tukholman yliopiston psykologian professori. Hänellä on kaksi tytärtä, joista vanhempi, autistinen Stina todistaa murhaa hotellissa. Myös Uppsalan piispa murhataan. Jouluisessa Tukholmassa liikkuu vapaana sarjamurhaaja. Kuolinsyyt vaihtelevat, mutta Vik tajuaa, että murhien tekijä on sama. Vik päättää, että hänen on saatava murhaaja kiinni, ja liittyy takaisin rikospoliisiin. Työparikseen hän saa Ingvar Nymanin (Henrik Norlén).


title: Modus (televisiosarja)

text: 2. kausi


title: Keepin’ the Summer Alive

text: Keepin’ the Summer Alive on yhdysvaltalaisen rockyhtye The Beach Boysin 24. studioalbumi, joka julkaistiin 24. maaliskuuta 1980. Albumin on tuottanut yhtyeen jäsen Bruce Johnston, ja se on viimeinen studioalbumi, jossa on mukana rumpalisti Dennis Wilson, joka kuoli joulukuussa 1983.


title: Keepin’ the Summer Alive

text: Albumi oli parhaimmillaan sijalla 75. Yhdysvaltojen albumilistalla. Isossa-Britanniassa paras sijoitus oli 54.


title: Keepin’ the Summer Alive

text: ”Keepin’ the Summer Alive” -nimikkokappaleessa on mukana Eagles-yhtyeen kitaristi Joe Walsh.


title: Reflection

text: Reflection (suom. "heijastus") voi tarkoittaa mm. seuraavia asioita:


title: Pappila (Hämeenkyrö)

text: Pappila on Hämeenkyrön kirkonkylä, jonne ydinkeskusta on sijoittunut. Hämeenkyrön keskustaajaman Kyröskosken keskusta sijaitsee 3,5 kilometrin päässä Pappilasta.


title: Pappila (Hämeenkyrö)

text: Pappilassa sijaitsevat mm. terveyskeskus, Hämeenkyrön kirkko, Hämeenkyrön vanha hautausmaa ja Hämeenkyrön vanhan hautausmaan kappeli


title: Naisten Ääni

text: Naisten Ääni oli Helsingissä vuosina 1905–1949 ilmestynyt yhteiskunnallinen naistenlehti.


title: Naisten Ääni

text: Naisasialiitto Unionin vaikutuksesta syntynyt aikakauslehti siirtyi vuonna 1907 nuorsuomalaisten naisten perustaman Suomalaisen Naisliiton äänenkannattajaksi. Sen tavoitteena oli sivistää naisia ja parantaa naisen asemaa yhteiskunnassa. "Naisten Äänen" sisältö käsitteli muun muassa naisten asemaa avioliitossa, siveellisyyttä, raittiutta ja kieltolakia, yhteiskoulua, naisten työaikoja sekä kodin hoitoa. Lehdessä oli myös artikkeleita puolue- ja järjestökokouksista, kertomuksia tapahtumista ja matkoista ulkomaille, opettavaisia runoja ja novelleja, kirja-arvosteluja sekä pieniä kotimaan ja ulkomaan uutisia.


title: Naisten Ääni

text: "Naisten Ääni" ilmestyi aluksi kerran kuukaudessa, vuosina 1908–1913 ja 1921–1939 noin kahdesti kuussa ja vuosina 1914–1920 neljänäkymmenenä numerona vuodessa. Vuonna 1940 palattiin kuukausittaiseen ilmestymistiheyteen ja vuodesta 1946 lähtien lehteä julkaistiin vain yhtenä numerona vuodessa. Toimittajina työskentelivät Maikki Friberg (1905–1927), Anni Rautiainen (1927), Ada Äijälä (1927), Helle Cannelin (1927), Hellin Hendolin (1927), Hilja Vilkemaa (1928–1930, 1934–1937 ja 1946–1949), Sylvi Kauhanen (1933), Tuuli Reijonen (1938–1941), Lempi Hanhisalo (1942–1945) ja Göta Salovius (1946–1948). Lehden julkaisijana toimi vuoteen 1910 saakka Ebba Weilin ja vuodesta 1946 lähtien Naisten Äänen kannattajayhdistys.


title: Perhosniitty

text: Perhosniitty on kosketinsoittaja Esa Kotilaisen albumi, joka julkaistiin 14. kesäkuuta 2013. Kotilainen on säveltänyt, esittänyt, sovittanut, äänittänyt ja miksannut levyn.


title: Perhosniitty

text: Kaikki kappaleet säveltänyt Esa Kotilainen.


title: Star route -skandaali

text: Star Route -skandaali oli poliittinen skandaali Yhdysvalloissa 1800-luvun lopulla. Skandaali liittyi postilaitoksen yksityisille yrityksille ulkoistamiin Yhdysvaltain harvaan asuttujen länsi- ja eteläosien postireitteihin eli niin kutsuttuihin star route -reitteihin. Skandaalin aikoihin Yhdysvalloissa oli yhteensä noin kymmenen tuhatta star route -postireittiä ja niiden ylläpitoon kului liittovaltiolta vuosittain kuusi miljoonaa tuon ajan Yhdysvaltain dollaria. Jotkin yksityisiä postireittejä hoitaneet yritykset olivat ensin tarjoutuneet hoitamaan star route -postireittejä lähes olematonta korvausta vastaan, mutta pian sopimuksen allekirjoittamisen jälkeen ne olivat neuvotelleet itselleen Yhdysvaltain kongressissa huomattavasti suuremman korvauksen reittien hoitamisesta.


title: Star route -skandaali

text: Skandaali alkoi purkautua vuonna 1880 kun kongressi sai tietoonsa, että jotkut kummankin pääpuolueen poliitikoista olivat sekaantuneet kyseenalaisten postireittien järjestämiseen. Maaliskuussa 1881 virkaan tullut uusi presidentti James Garfield määräsi pian virkaanastujaistensa jälkeen postilaitoksen johtajan Thomas Jamesin tutkimaan asiaa.


title: Star route -skandaali

text: Skandaalin seurauksena monet skandaaliin liitetyt poliitikot ja virkamiehet erotettiin tehtävistään tai heidät asetettiin syytteeseen. Postilaitoksen toinen varajohtaja Thomas Brady erosi skandaalin vuoksi huhtikuussa 1881. Kesäkuussa republikaanisenaattori Stephen Dorseyn avustaja myönsi osallistuneensa skandaaliin ja sanoi myös Dorseyn ja tämän perheenjäsenten olleen osallisina siinä. Kesäkuussa 1882 Brady, Dorsey ja seitsemän muuta miestä joutuivat oikeuteen epäiltyinä petoksista. Ensimmäinen oikeudenkäynti johti Dorseyn avustajan ja toisen poliittisesti vähäpätöisen henkilön tuomioihin. Tuomion jälkeen oikeudenkäynti kuitenkin järjestettiin uudelleen, koska oikeuden puheenjohtajaa oli yritetty ensimmäisen oikeudenkäynnin aikana lahjoa. Toinen oikeudenkäynti johti vapauttavaan tuomioon kaikkien syytettyjen osalta.


title: Madtsoiidae

text: Madtsoiidae on sukupuuttoon kuollut käärmeiden heimo. Se ilmestyi myöhäisliitukauden Cenomanum-vaiheella, ja heimon edustajia tavattiin pääasiassa Gondwanan mantereella. Yksi ensimmäisitä suvuista oli "Madtsoia", joka useiden muiden Madtsoiidae-sukujen tapaan tunnetaan vain yksittäisistä nikamista. Parhaimmista jäänteistä tunnetut suvut ovat "Wonambi" ja "Yurlunggur", jotka elivät Australiassa heimon kukoistuskauden jälkeen. Eoseenin loppuun mentäessä Madtsoiidaen edustajia oli tiettävästi jäljellä vain Australiassa ja Argentiinassa, ja myöhäisellä pleistoseenilla hävinnyt "Wonambi" oli heimon viimeinen suku.


title: Madtsoiidae

text: Jotkut Madtsoiidae-heimon jäsenistä kasvoivat hyvin suuriksi, kuten Pohjois-Afrikassa elänyt 9-metrinen "Gigantophis".


title: Madtsoiidae

text: Madtsoiidae luokiteltiin aluksi jättiläiskäärmeiden alaheimona Madtsoiinae. Myöhemmät tutkimukset ja uudet löydöt johtivat sen siirtämiseen omaksi heimokseen. Viimeaikaiset fylogeneettiset tutkimukset sijoittavat Madtsoiidaen joko nykyisten käärmeiden (Serpentes) kladiksi, tai mahdollisesti parafyleettiseksi ryhmäksi kladin Serpentes ulkopuolelle, ja laajempaan ryhmään Ophidia (katso kladogrammi alempana).


title: Madtsoiidae

text: Madtsooidaen suvut:Joissakin lähteissä heimoon luetaan myös suku "Najash".


title: Madtsoiidae

text: Alla on kladogrammi Wilson "et al". (2010) tutkimuksen pohjalta.


title: Madtsoiidae

text: Erilainen kladogrammi Caldwell "et al." (2015) mukaan:


title: Lasten Eurovision laulukilpailu 2016

text: Lasten Eurovision laulukilpailu 2016 järjestettiin 20. marraskuuta 2016 Maltalla. Malta päätyi isännöimään kilpailua voitettuaan edellisen vuoden kilpailun. Maa isännöi Lasten Euroviisuja toista kertaa. Kilpailun juonsi Ben Camille ja Valerie Vella. Montenegro, San Marino ja Slovenia vetäytyivät kisoista. Kypros palasi yhden vuoden tauon jälkeen, Israel palasi kolmen vuoden tauon jälkeen ja Puola palasi yhdentoista vuoden tauon jälkeen.


title: Lasten Eurovision laulukilpailu 2016

text: Kilpailun voitti georgialainen Mariam Mamadashvili kappaleellaan "Mzeo".


title: Lasten Eurovision laulukilpailu 2016

text: Tänä vuonna kilpailun äänestystä muutettiin enemmän lapsivaltaisemmaksi. Jokaisen maan lasten tuomaristo ja kilpailun kolme aikuista päätuomaria saavat käyttöönsä 12, 10, 8-1 pisteet ja valitsevat kilpailun voittajan. Tämän vuoden kilpailussa päätuomareina toimivat Christer Björkman, Mads Grimstad ja Jedward.


title: Lasten Eurovision laulukilpailu 2016

text: Esiintymisjärjestys arvottiin kilpailun avajaisseremoniassa.


title: Civilization (pelisarja)

text: Civilization on alun perin MicroProsen julkaisema videopelisarja, jonka ensimmäinen peli "Civilization" julkaistiin 1991. Civilization-sarjan pelit ovat vuoropohjaisia valtiosimulaattoreita. Vuonna 2001 julkaistusta "Civilization III" -pelistä alkaen Firaxis Games on julkaissut kaikki viralliset Civilization-pelit.


title: Civilization (pelisarja)

text: Civilization-sarjan pelit ovat vuoropohjaisia valtiosimulaattoreita. Niissä pelaaja saa aluksi oman pikkukylän, josta on tarkoitus kehittää koko maailmaa hallitseva sivilisaatio. Muiden sivilisaatioiden kanssa voi sotia, solmia diplomaattisia suhteita ja käydä kauppaa. Peli etenee esihistorialliselta ajalta tulevaisuuteen asti. Sivilisaatioita on kymmeniä erilaisia. Monelle sivilisaatiolle voi rakentaa oman ihmeen, joka parantaa jotakin sivilisaation osa-aluetta. Pelin voi voittaa eri tavoilla, joista jokainen vaatii erilaisia painotuksia pelin aikana. Eri Civilization-peleissä on ollut mm. sotilaallinen voitto, kulttuurivoitto, teknologiavoitto, talousvoitto, uskontovoitto ja diplomatiavoitto. Alkuperäinen "Civilization" oli yksinpeli, mutta myöhemmissä sarjan peleissä on myös moninpelivaihtoehto.


title: Civilization (pelisarja)

text: Tunnettuja lähes samankaltaisia pelejä ovat muun muassa eri tekijöiden suunnittelema ja eri julkaisijan "" (1999) sekä Sid Meierin pelit "Colonization" (1994) ja "Sid Meier’s Alpha Centauri" (1999). Myös vapaan ohjelmiston "Freeciv" perustuu Civilizationiin.


title: Civilization (pelisarja)

text: Sid Meier ja Bill Stealey perustivat MicroProsen 1982. Se kehitti aluksi lentosimulaattoreita ja sotilaallisia strategiapelejä. Meier keksi 1989 laajentaa yhtiön pelivalikoimaa uuden tyyppisillä peleillä.


title: Civilization (pelisarja)

text: Sarjan ensimmäisen pelin "Civilizationin" suunnittelivat Sid Meier ja Bruce Shelley, joista jälkimmäinen tunsi 1980-luvulla julkaistun samannimisen lautapelin entuudestaan. Peli julkaistiin vuonna MS-DOS:lle ja myöhemmin monille muille eri alustoille.


title: Civilization (pelisarja)

text: Atari myi vuoden 2004 lopulla Civilization-pelisarjan oikeudet Take-Two Interactivelle.


title: Civilization (pelisarja)

text: Take-Twon tytäryhtiö 2K Games julkaisi vuonna 2006 kaikki siihen asti julkaistut Civilization-pelit ja niiden lisäosat yhteen kokoavan "Civilization Chronicles" -paketin. Tuotteesta puuttuvat ainoastaan eri julkaisijan luoma "" sekä Civilization IV -pelin lisäosa "".


title: Civilization (pelisarja)

text: Suomalaisista poliitikoista Ville Niinistö, Timo Harakka ja Osmo Soininvaara kertoivat Helsingin sanomien haastattelussa vuonna 2016 olevansa pelisarjan faneja. Simon Eloa peli innoitti lähtemään poliitikoksi.


title: Arizzano

text: Arizzano on kunta Pohjois-Italiassa Verbano-Cusio-Ossolan maakunnassa Piemonten alueella. Arizzanon naapurikunnat ovat Bee, Ghiffa, Verbania ja Vignone.


title: Huorasatu

text: Huorasatu on Laura Gustafssonin esikoisromaani, joka julkaistiin syksyllä 2011. Se perustuu Gustafssonin aiemmin kirjoittamaan samannimiseen näytelmään. Tes oli ilmestymisvuonnaan ehdolla Helsingin Sanomien kirjallisuuspalkinnon ja Finlandia-palkinnon saajaksi.


title: Eetu Luostarinen

text: Eetu Luostarinen (s. 2. syyskuuta 1998 Siilinjärvi) on suomalainen jääkiekkoilija, joka edustaa SM-liigajoukkue Kalevan Palloa. Hän on pelipaikaltaan keskushyökkääjä.


title: Eetu Luostarinen

text: Luostarinen on Kalevan Pallon oma kasvatti. Hän debytoi seuran SM-liigajoukkueessa kaudella 2016–2017 pelattuaan edellisen kauden vielä kokonaan B-nuorissa. Luostarinen pelasi ensimmäisen SM-liigaottelunsa 10. marraskuuta 2016 vieraissa Saimaan Palloa vastaan. Hän sai ottelussa jääaikaa 7.11 minuuttia. Liigauransa avausmaalin Luostarinen teki 10. joulukuuta 2016 vieraissa Tapparaa vastaan. Tammikuussa 2017 hän teki KalPan kanssa kolmivuotisen jatkosopimuksen. Luostarinen lopulta murtautui joukkueen SM-liigakokoonpanoon ja hänen tulokaskautensa toi 32 runkosarjaottelussa tehot 3+4=7 ja 17 playoff-ottelussa tehot 1+2=3. Luostarinen voitti kauden päätteeksi SM-hopeaa.


title: Eetu Luostarinen

text: Carolina Hurricanes varasi Luostarisen toisella kierroksella 42. pelaajana . Kaudella 2017–2018 hän teki 55 runkosarjaottelussa tehot 6+14=20 ja kuudessa playoff-ottelussa tehot 1+2=3. 5. tammikuuta 2018 Luostarinen teki SM-liigauransa ensimmäisen kypärätempun JYPiä vastaan. Hänen kaksi ensimmäistä maaliaan syntyivät ylivoimalla. Niistä ensimmäinen jäi KalPan 5-0-voittoon päättyneen ottelun ratkaisumaaliksi. Luostarinen keräsi ottelussa myös syöttöpisteen Alexander Ruutun tekemään maaliin. Jukka Oksanen valitsi hänet ottelun Alumnien tähtien ykköstähdeksi. Luostarinen vahvisti myös KalPan A-nuoria pudotuspeleissä. Hän voitti kauden päätteeksi A-nuorten Suomenmestaruuden.


title: Eetu Luostarinen

text: Luostarinen on pelannut Suomen A-maajoukkueessa kaksi ottelua ilman tehopisteitä. Hän teki A-maajoukkuedebyyttinsä Channel One Cupin toisessa ottelussa 15. joulukuuta 2018 Moskovan VTB-jääpalatsissa Ruotsia vastaan. Luostarinen merkittiin Suomen kolmossentteriksi laidoilleen Teemu Turunen sekä toinen debytantti, Mika Partanen.


title: Eetu Luostarinen

text: Luostarinen putosi viimeisten joukossa Suomen alle 20-vuotiaiden MM-leiriryhmästä vuoden 2018 turnaukseen. Yhteensä hän on pelannut 19 nuorten maaottelua.


title: Eetu Luostarinen

text: Luostarinen on harrastanut myös yleisurheilua Kuopion Reippaassa.


title: Novosti Yle

text: Novosti Yle () on Yleisradion venäjänkielinen uutislähetys, joka tulee Yle TV1 -kanavalta päivittäin. Se on katsottavissa myös Yle Areenassa.


title: Novosti Yle

text: "Novosti Yle" tekee yhteistyötä Ylen muun uutistuotannon kanssa, ja sen uutisnäkökulma on suomalainen. Ohjelma tekstitetään suomeksi.


title: Novosti Yle

text: Yle alkoi esittää "Novosti Yle" -uutisia televisiossa vuonna 2013. Tavoitteena oli välittää venäjänkieliselle väestölle aiempaa enemmän tietoa suomalaisesta yhteiskunnasta.


title: Idänmehiläishaukka

text: Idänmehiläishaukka ("Pernis ptilorhynchus") on haukkojen heimoon kuuluva lintu. Sen levinneisyysaluetta ovat Etelä- ja Kaakkois-Aasiassa Bangladesh, Bhutan, Brunei, Kambodža, Kiina, Intia, Indonesia, Iran, Japani, Kazakhstan, Korea, Korea, Kuwait, Laos, Malaysia, Malediivit, Myanmar, Nepal, Pakistan, Filippiinit, Venäjä, Singapore, Sri Lanka, Taiwan, Tadžikistan, Thaimaa, Itä-Timor, Yhdistyneet arabiemiraatit ja Vietnam. Lisäksi sitä tavataan vaelluslintuna seuraavissa Aasian maissa: Egypti, Hongkong, Israel, Jordan, Macao, Mongolia, Oman, Saudi-Arabia, Turkki, Uzbekistan, Jemen sekä tuntematonta alkuperää olevana Afganistanissa.


title: Idänmehiläishaukka

text: Lajin kanta on vakaa. Levinneisyysalueensa pohjoisosissa lintu on muuttolintu. Se on pesimäalueillaan huhti-toukokuusta elo-lokakuuhun. Etelämpänä se on paikkalintu. Muuton aikana syntyy yleensä pieniä ryhmiä, mutta muuten se esiintyy yksittäisinä lintuina tai pareina.


title: Idänmehiläishaukka

text: Sen elinaluetta ovat eri ilmastotyyppien metsät ja niistä leveälehtiset metsät. Sitä on tavattu 1 800 metrin korkeutaan saakka. Metsät voivat olla nuoriakin. Pakistanissa sen on havaittu palaavan istutusmetsiin.


title: Idänmehiläishaukka

text: Lajin pääasiallista ravintoa ovat mehiläiset ja ampiaiset, yleensä toukat.


title: Chris Driedger

text: Chris Driedger (s. 18. toukokuuta 1994, Winnipeg, Kanada) on kanadalainen jääkiekkomaalivahti, joka pelaa Ottawa Senatorsin organisaatiossa. Suurimman osan ajasta hän kuitenkin pelaa AHL-seura Belleville Senatorsissa, eikä peliaikaa NHL-joukkueessa ole tullut kuin kahden ottelun verran.


title: Chris Driedger

text: Driedger varattiin kolmannella kierroksella, 76. varauksena Ottawa Senatorsiin.


title: Chris Driedger

text: Driedger teki maalin WHL:ssä helmikuussa 2014.


title: Chris Driedger

text: Huhtikuussa 2014 Driedger teki kolmen vuoden pituisen sopimuksen Senatorsin kanssa. Seuraavana vuonna 26. maaliskuuta hän pelasi ensimmäisen NHL-ottelunsa New York Rangersia vastaan.


title: Jack Ma

text: Jack Ma (s. 10. syyskuuta 1964 Hangzhou, Kiina) on kiinalainen yritysjohtaja ja verkkokauppa Alibaban perustaja ja sen hallituksen puheenjohtaja.


title: Jack Ma

text: Alkujaan englanninopettajaksi valmistunut Ma perusti ensimmäisen nettiyrityksensä 1995 ja Alibaban 1999. Suursijoittajien, kuten Goldman Sachsin, Yahoon ja Softbankin, avulla siitä kasvoi suuryritys. Ma omistaa yrityksestä nykyisin kuutisen prosenttia mutta hänen omaisuutensa on silti noin 48 miljardia euroa, Forbesin mukaan 35 miljardia euroa.


title: Jack Ma

text: Ma omistaa puolet Kiinan suurimmasta elokuvayhtiöstä Alibaba Picturesista ja vähemmistöosuuden Steven Spielbergin tuotantoyhtiöstä Amblinista.


title: Jack Ma

text: The New York Times kertoi 7. syyskuuta 2018 jutussaan, että Ma on jäämässä eläkkeelle, mutta Alibaban omistamana South China Morning Post kiisti tiedon.


title: Jack Ma

text: Kiinalainen sanomalehti paljasti Man olevan Kiinan kommunistisen puolueen jäsen marraskuussa 2018.


title: Heeros (yritys)

text: Heeros Oyj on suomalainen pörssiyhtiö, joka tarjoaa taloushallinnon ohjelmistoratkaisuja SaaS-pohjaisesti (Software as a Service eli ohjelmistovuokraus) tilitoimistoille ja PK-yrityksille. Heeros työllistää noin 80 työntekijää ja yhtiöllä on toimipisteet Helsingissä, Jyväskylässä, Turussa, Rotterdamissa ja Tukholmassa. Heeros on voimakkaassa kasvussa oleva teknologiayhtiö ja ollut jo kahdeksana vuonna peräkkäin Suomessa Deloitten Technology Fast 50 -kasvuyrityslistalla. Heeros-ratkaisuja käyttää yli 10 000 yritystä ja yhteisöä, joiden kautta ohjelmistolla on yli 30 000 käyttäjää. Yhtiön ohjelmistojen kautta välitetään yli 500 000 laskua kuukaudessa. Heeros listautui First North -kauppapaikalle syksyllä 2016.


title: Heeros (yritys)

text:
Heeros on digitaalisen taloushallinnon kokonaisjärjestelmä, jota voidaan käyttää niin yksittäisinä moduuleina kuin kattavana kokonaispalveluna. Heeroksen tuoteperhe kattaa pilvipalveluina kaikki digitaalisen taloushallinnon prosessit, kuten paperilaskujen skannauksen, osto- ja myyntilaskujen käsittelyn ja arkistoinnin sekä kirjanpidon ja palkanlaskennan.
Heeroksen tuotteita voidaan käyttää erilaisilla päätelaitteilla – pöytätietokoneesta kännykkään. Tuotteisiin on rakennettu liitännät yli 100 taloushallinnon ja toiminnanohjauksen ohjelmistoon. Tuoteperheen kehityksessä huomioidaan tilitoimistoiden tarpeet asiakkaiden palvelemiseen sekä tarpeet tilitoimiston/PK-yrityksen oman taloushallinnon ketterään hoitamiseen.


title: Amprolium

text: Amprolium (CHNCl) on heterosyklinen orgaaninen yhdiste. Yhdistettä voidaan käyttää eläinlääketieteessä erityisesti siipikarjan kokkidioosin hoitamiseen.


title: Amprolium

text: Huoneenlämpötilassa amprolium on väritöntä kiteistä ainetta. Usein sitä käytetään hydrokloridisuolana, joka liukenee hyvin veteen, etanoliiin, metanoliin ja dimetyyliformamidiin, mutta ei esimerkiksi asetoniin, asetonitriiliin tai etyyliasetaattiin.


title: Amprolium

text: Amprolium tehoaa kokkidioosia aiheuttavien "Eimeria"-suvun alkueläimiin. Yhdisteen rakenne muistuttaa tiamiinin rakennetta. Yhdiste ei kuitenkaan sillä hydroksyyliryhmää, josta voisi muodostua pyrofosfaattijohdannaista tiamiinipyrofosfaatin tavoin. Yhdiste myös estää tiamiinin pääsyä alkueläinsolujen sisään. Tällöin alkueläinten soluille elintärkeän pyruvaattidehydrogenaasientsyymin toiminta estyy. Tehon parantamiseksi amproliumia käytetään usein yhdessä muiden kokkidiostaattien kanssa.


title: Amprolium

text: Amproliumin synteesin ensimmäisessä vaiheessa butyronitriili reagoi ammoniakin kanssa muodostaen amidiinijohdannaisen. Tämä kondensoituu metoksimetyleenimalononitriilin kanssa ja nitriiliryhmän hydrolyysi johtaa pyrimidiinijohdannaisiin. Seuraavassa vaiheessa karbonyyliryhmä pelkistetään hydroksyyliryhmäksi ja hydroksyyliryhmä korvataan klooriatomilla. Muodostunut välituote reagoi 2-metyylipyridiinin kanssa muodostaen amproliumia.


title: Amprolium

text: Amproliumia lisätään erityisesti Yhdysvalloissa kanojen, kalkkunoiden ja fasaanien rehuun kokkidioosin hoitamiseksi. Suomessa käytettäviin siipikarjanrehuihin amproliumia ei kuitenkaan saa lisätä. Amproliumia käytetään myös lehmien, vuohien, lampaiden ja koirien kokkidioosin hoitoon.


title: Marko Turunen

text: Marko Turunen (s. 24. maaliskuuta 1973 Kotka) on suomalainen sarjakuvapiirtäjä. Turuselta on julkaistu albumit "Rakkautta viimeisellä silmäyksellä", "Pohja", "Tiskipäiväkirja", "Kuolema kulkee kintereillä", "Lihat puntarissa", "Supernormal", "Marko Turusen elämä", "Hanhenmarssia e-mollissa", "Ufoja Lahdessa" ja "ADHD-Sheikki 1–4". Turunen on saanut Suomen sarjakuvaseuran Puupäähatun.


title: Kallonpohjavaltimo

text: Kallonpohjavaltimo ("arteria basilaris") on pariton päässä aivojen alapuolella sijaitseva valtimo, joka saa alkunsa vasemmasta ja oikeasta nikamavaltimosta sekä pienen selkäydinvaltimon etuhaarasta. Veri virtaa tätä valtimoa eteenpäin kohti aivojen valtimokehää ja kuutta aivovaltimoa. Erityisesti aivojen takaraivolohkot mutta myös osittain ohimolohkot saavat tätä kautta valtimosuonituksensa. Kallonpohjavaltimosta eroavat matkalla aivosiltaan kulkevat valtimot sekä etummaiset pikkuaivovaltimot.


title: Robbie Russo

text: Robbie Victor Russo (s. 15. helmikuuta 1993, Westmont, Yhdysvallat) on yhdysvaltalainen jääkiekkopuolustaja, joka pelaa NHL-joukkue Detroit Red Wingsin organisaatiossa. Pääosin hän kuitenkin pelaa AHL-seura Grand Rapids Griffinsissa, eikä peliaikaa NHL-joukkueessa ole tullut.


title: Robbie Russo

text: Russo varattiin neljännellä kierroksella, 95. varauksena New York Islandersiin.


title: Robbie Russo

text: Elokuussa 2015 Russo teki kahden vuoden pituisen sopimuksen Red Wingsin kanssa. Kaudella 2015–2016 Russo teki Griffinsin joukkueessa AHL:ssä 65 ottelussa tehot 5+34. Hänen +/- lukema tuolta kaudelta oli +47, joka oli koko liigan paras. Loistavasti sujuneen tulokaskauden ansiosta hänet nimettiin AHL:n tulokkaiden tähdistökentälliseen.


title: Robbie Russo

text: Russo on edustanut Yhdysvaltoja alle 18-vuotiaiden maajoukkueessa MM-kisoissa 2011, jossa hän toimi joukkueen kapteenina, ja johdatti Yhdysvallat turnauksen voittoon.


title: Saksanniemen marssi

text: Saksanniemen marssi on Saksanniemen järjestyslipuston vaiheista kertova marssilaulu. Senaattori Allan Serlachius perusti Saksanniemen järjestyslipuston vuonna 1917 kouluttamaan Suomeen omia poliisijoukkoja, koska maassa vallitsi sekasorto. Marssissa on kaikkiaan 21 säkeistöä, jotka kuvaavat lipuston vaiheita perustamisesta aina sen muuttamiseen Uudenmaan rakuunarykmentiksi. Marssin sanoittaja ei ole tiedossa, mutta sen säkeistöt viittaavat todellisiin Saksanniemen järjestyslipuston tapahtumiin ja henkilöihin, kuten Hannes Ignatiukseen ja Gaston Ahrenbergiin. Marssin kertosäe on sama kuin tunnetummassa Vöyrin marssissa.


title: Saksanniemen marssi

text: Laulun sanat on tallentanut sotilaskantakorttinsa väliin Saksanniemen järjestyslipustossa palvellut lappajärveläinen Niilo Hyytinen.


title: Saksanniemen marssi

text:
1. Suomi vuonna seitsentoista
järjestyst’ ol’ vailla.
Punarosvot ryssän kanssa
hääräs kaikkialla.
"Hei! Saksanniemi, Jääkärijoukko,"
"Lapuan ja Härmän loukko,"
"Vöyri, Kauhava ja muut!"


title: Saksanniemen marssi

text:
2. Sotakomiteassapa
Ignatiuksen ukko
päätti panna punaryssäin
suut ja kädet lukkoon.
Hei ...


title: Saksanniemen marssi

text:
3. Suojaks’ armaan isänmaamme
kutsui joukot kokoon,
ensimmäiset miehet pantiin
Saksanniemen joukkoon.
Hei ...


title: Saksanniemen marssi

text:
4. Ratsumestar’ Ahrenbergi
aina meille näytti
kuinka kunnon ratsumiesi
tehtävänsä täytti.
Hei ...


title: Saksanniemen marssi

text:
5. Kuokkas-Pekka Saksanniemes’
"reilaan" komenteli
Heinström, Vilkman "voltit" meille
hiessään opetteli.
Hei ...


title: Saksanniemen marssi

text:
6. Päivät kaiket äksiisissä
pojat hitsin saivat
takalistot hieraantui
ja hellät oli paikat.
Hei ...


title: Saksanniemen marssi

text:
7. Kentän yli kiidättäissä
kura polvet peitti
usein koni ohjaajansa
kuravelliin heitti.
Hei ...


title: Saksanniemen marssi

text:
8. Nahkapojat viikonpäästä
näkivät jo unta
että saavat kannuksensa
ennen ensi lunta.
Hei ...


title: Saksanniemen marssi

text:
9. Kustassonni hauskapoika
lauloi että raikui.
Husaarista kertoillessaan
kämpän seinät kaikui.
Hei ...


title: Saksanniemen marssi

text:
10. Hernerokan kokit keitti
kovin makeaksi,
ilma siitä yöllä tuli
hieman sakeaksi.
Hei ...


title: Saksanniemen marssi

text:
11. Hevosetkin osan saivat
apettansa hotki
"Griselda" vain yllät
puri sekä potki.
Hei ...


title: Saksanniemen marssi

text:
12. Miekka vyöllä välähteli
harmaa oli jakku,
päässä meillä komea ol’
kolmikolkka hattu.
Hei ...


title: Saksanniemen marssi

text:
13. Porvoossa kun käveltiin
niin tyttöin’ silmät kiilsi
niinkuin miekka terävä
se sydäntämme viilsi.
Hei ...


title: Saksanniemen marssi

text:
14. Aika kului kohta kukin
tehtävänsä tiesi:
ryssää vastaan taistella
kuin oiva ratsumiesi.
Hei ...


title: Saksanniemen marssi

text:
15. Seitsestoista marraskuuta
saimme tulikasteen,
tusinalla berdaaneita
viittäsataa vastaan.
Hei ...


title: Saksanniemen marssi

text:
16. Saksanniemest’ lähdettihin
päivä oli harmaa
mieli oli synkkänä
ja maali epävarma.
Hei ...


title: Saksanniemen marssi

text:
17. Korkein johto Helsingissä
olojamme pohti
Käsky tuli johtajalle
Pohjanmaata kohti.
Hei ...
18. Lappajärven kirkonkylään
meidät majoitettiin
siellä vasta kivääreillä
joukot aseistettiin.
Hei ...


title: Saksanniemen marssi

text:
19. Tammisunnuntaina lähtiin
vihollista kohti
Monen Saksanniemen pojan
hurme hangess’ hohti.
Hei ...


title: Saksanniemen marssi

text:
20. Uudenmaan uljaat rakuunat
ne meistä rungon saivat.
Kunnialla pojat kesti
kaikki sodan vaivat.
Hei ...